text:
Vikuskiftið 15.-16. mars var føroyskt umfar av Wacken Metal Battle (WMB) hildið fyri aðru ferð í Sjónleikarhúsinum í Havn. Fyrstu ferð føroyingar skipaðu fyri tiltakinum var í fjør, tá doom metal bólkurin Hamferð streyk avstað við sigrinum í bæði føroyska og altjóða umfarinum, ið var hildið á heimsins størsta metal festivali, Wacken Open Air, í Týsklandi.
Eftir hesa mikið væleydnaðu fyrstu luttøku, er ikki sørt av spenningi eftir at vita, hvussu føroyingar munnu fara at klára seg á Wacken í summar. Átta bólkar luttóku í ársins føroyska umfari, og endin var, at rutineraðu SIC vunnu. Eftir mínari meting stóð valið av vinnaranum millum SIC, Earth Divide og Synarchy, meðan nýggju bólkarnir Reduced To Ash og Asyllex eisini stóðu seg væl. Tíverri hoyrdi eg ikki fyrstu tveir bólkarnar, ið spældu fríggjadag, av tí at eg lendi í Vágunum sama kvøld.
Herfyri hitti eg Teit Egholm Fossaberg, ið saman við Fróða Tórálvssyni Stenberg skipar fyri WMB í Føroyum, til eitt prát um tiltakið, um metal í Føroyum, og um metal sum fyribrigdi. Hann greiddi frá, at í fjør var tiltakið hildið uppá eitt kvøld, og tá var útselt við 300 vitjandi. Í ár valdu teir at víðka tað til tvey kvøld, og tilsamans vóru áleið 500 vitjandi hesi bæði kvøldini. Hetta er at meta sum eitt gott úrslit, og fólk hava eisini latið væl at tiltakinum.
Wacken Metal Battle og føroyski metalpallurinTeitur greiðir frá, at hann frætti fyrstu ferð um WMB kappingina frá John Ivar Venned, gittarleikara í Synarchy, sum í 2008 spurdi Wacken fyriskipararnar í Týsklandi, um Synarchy kundu luttaka, og fekk at vita at teir kundu einans vera við umvegis íslendsku kappingina. Í 2011 kannaði Theodor Kapnas, gittarleikari í Hamferð, møguleikan at halda WMB í Føroyum. Tá høvdu Týr spælt tvær ferðir á Wacken, og Teitur metir, at hetta kann hava gjørt sítt til, at Wacken fyriskiparar fingu eyguni upp fyri Føroyum sum metal marknaði. Av tí at Theodor sjálvur ætlaði at luttaka við Hamferð, og reglugerðin fyri kappingina tilskilar, at framførandi tónleikarar ikki kunnu vera við í fyriskipanini og vice versa, fall fyriskipandi leikluturin á Fróða og Teit. Báðir eru metalfjepparar um ein háls og brenna fyri hesum tónleikinum. Teitur ásannar, at hetta hevur verið teirra styrki, hóast fyriskipanin sjálvandi eisini hevur havt nógv hart arbeið við sær.
“Tað byrjaði við tveimum fýrum, ið ikki ordiliga høvdu nakað at gera, men brendu fyri metal tónleiki, og endaði við at Hamferð faktiskt vann heimsmeistaraheitið í metal!” sigur hann við einum skálkabrosi.
Um metal umhvørvið í Føroyum sigur Teitur, at hann var eitt sindur bangin áðrenn ársins WMB tiltak, tí hann helt seg hóma eitt rættiliga stórt lop millum núverandi ættarliðið við SIC, Earth Divide og Synarchy, og teir nýggjaru bólkarnar. Tó sannførdu framførslurnar hjá Reduced To Ash og Asyllex hann um, at enn eru knotur í føroyskum metal unglingum, og at framtíðin hevur spennandi ting í væntu.Metingin hjá Teiti er, at vit í Føroyum hava umleið líka nógvar metalfjepparar í mun til fólkatalið, sum í øðrum londum. Tó hava vit fleiri aktivar metalbólkar pr. innbúgva av tí at vit hava relativt nógvar framførandi tónleikarar. Tað liggur sum heild til føroyingar at fáast nógv við tónleik. Hann endurgevur týskaran Jan Clausen, ein av dómarunum í fjør, fyri at siga, at um hann fór til onkran bý í Týsklandi við 48.000 innbúgvum, fann hann allarhelst ongan bólk, ið nyttaði nakað sum helst. Í Føroyum vóru tað tó fleiri bólkar, ið sagtans høvdu kunna framført á Wacken, og tískil var tað rættiliga bergtakandi at kvaliteturin kundi verða so høgur.
Tað er neyvan nakar annar ungdómsmentanarligur tónleikur, ið hevur slíkar fastatøkur á parti av okkara skapandi ungfólki sum metal tónleikurin. Eg prátaði við Kristian Blak í einum steðgi til WMB, og hann minti meg m.a. á, at tað komu ikki færri enn fimm føroyskar metal útgávur út á Tutl í 2011. Umframt hetta valdu íslendsku Skálmöld eisini at geva út á Tutl tað árið, nettupp tí at teir høvdu hoyrt, at tað var eitt markant metal umhvørvi í Føroyum.Metal í søguligari og sosiologiskari sjóneyku
Søguliga ber til at skilja ímillum eitt eldri og yngri tíðarskeið innan metal. Hesi eru ávikavist heavy metal og extreme metal. Heavy metal tók seg upp í 70’unum og 80’unum við bólkum sum Black Sabbath, Iron Maiden, Judas Priest o.ø., meðan extreme metal byrjaði sum eitt undirgrundsfyribrigdi fyrst í 80’unum, og gjørdist við tíðini felagsnevnari fyri undirsjangrurnar thrash metal, death metal og black metal. Thrash metal fekk eitt relativt gjøgnumbrot miðskeiðis í 80’unum við bólkum sum Slayer, Metallica, Megadeth og Anthrax, og seinni gjørdust Metallica kanska størsta metalnavnið yvirhøvur. Í mun til heavy metal, hevur extreme metal tó í nógv størri mun verið eyðkent av at vera eitt undirgrundsfyribrigdi.
Í bókini Extreme Metal: Music and Culture on the Edge lýsir enski sosiologurin og sjálvváttaði metalfjepparin Keith Kahn-Harris ekstrema metal umhvørvið sum eitt “globalt netverk av lokalum pallum”: lokalt er talan um submentanarlig umhvørvi, ið vekja avmarkaðan mainstream ans, men tó eru knýtt saman globalt umvegis alnetið, fjepparabløð, konsertir og festivalar (s.s. Wacken Open Air).
Eitt lyklahugtak, ið Kahn-Harris nýtir at lýsa extreme metal, er “transgression”. Orðabókin umsetur tað til “lógarbrot; brot, synd”. Eg farið her at nýta “lógarbrot”. Lógarbrotið inniber m.a., at tú sum luttakari á metal pallinum ert tilvitaður um, at har finnast mørk, ið eru ásett av samfelagnum, og at hesi eru til fyri at bróta. Ekstremu eyðkennini koma til sjóndar, tá farið verður útum givin mentanarlig, listarlig, sosial og/ella estetisk mørk. Luttakarar á ekstrema metal pallinum eru sostatt við í einum samspæli millum tað lógarbrótandi (the transgressive) og tað gerandisliga (the mundane). Metalfjepparar framføra á og ganga til metal konsertir, og lata seg eisini í hareftir, men hava samstundis gerandislig størv og onnur sambond í samfelagnum.
Kahn-Harris deilir tankan um lógarbrot upp í ávikavist ljódligt lógarbrot (sonic transgression), diskursivt lógarbrot (discursive transgression), og kropsligt lógarbrot (bodily transgression). Visuelt og tekstliga ger ekstremt metal sær mangan dælt av ógvusligum myndum og myndamáli s.s. deyða, oyðilegging, blóði, og kropsligari meinslan og skamfíling. Ljódliga verður dentur lagdur á hvast og rátt gittarljóð, barkaljóðandi og ógvusligan growl sang, og títtan og ágangandi trummuleik.
Tá eg spyrji Teit hví honum dámar so væl metal, er svarið eisini, at fyri hann og mong onnur er tað ein máti at fáa aggressiónirnar út. Hann sigur, at hann verður líkasum “tikin við” av metal tónleikinum. Tað førir við sær, at hann ikki endar í bardøgum, tí hann hevur ikki aggressiónirnar við sær, tá hann er í býnum o.s.fr. Tær koma allar út gjøgnum tónleikin, bæði við at spæla og við at lurta. “Tað er tað sum er metal fyri meg, og tað sæst eisini til metal konsertir: fólk gera mosh pits og wall of death frammanfyri pallinum, og tað sær ógvusligt út, men tað er simpulthen bara fyri at sleppa av við aggressiónir, og tað handlar absolutt ikki um at gera fólki skaða ella at koma til skaða.” Teitur tekur undir við tankanum um metal umhvørvið sum eina lokala submentan: “Tað er akkurát sum ein sovorin klika. Óansæð hvar tú fert í Føroyum, so kennist man, og ger man ikki tað, so kemur man skjótt til tað, og øll trívast. Øll eru væl.”
Svarti liturin og “metal búnin”
Hvat viðvíkur klædnastíli, plátuhúsum og generella metal estetikkinum, er svarti liturin kanska hitt mest grundleggjandi elementið. Í upplýsandi og undirhaldandi heimildarfilminum Metal: A Headbanger’s Journey (Dunn, 2005), ger amerikanski sosiologurin Deena Weinstein vart við, at svarti liturin hevur ein áhugaverdan týdning í vesturlendskari mentan. Søguliga sæð hevur svart umboðað tað vandamikla og tað ónda, men tað umboðar eisini frælsi og frælslyndi; tað, ið liggur hinumegin dagsljósið, har tað ikki longur verður hildið eyga við tær.
Spurdur um, hvat liggur í hesum við at ganga í svørtum klæðum og hava hin rætta “metal búnan” við deydningahøvdum, blóði o.s.fr., svarar Teitur, at tað botnar í, at man dámar væl bólkin, ið man hevur t-shirt av, og gjarna vil stuðla honum: “Sum barn helt man, at teir sum spældu sum man sá upp til, at teir sóu fokking kulir út, og so er tað kanska innprentað í ein, hvussu teir kulu síggja út.”
Viðvíkjandi hesum at fara tilvitað um mark og hava eitt brutalt ljóð í tónleikinum, vísir Teitur aftur á hetta at sleppa av við aggressiónirnar, og “fáa alt tað ónda úr sær”, men leggur afturat: “Tað er sanniliga eisini fyri at provokera tey, ið ikki ordiliga hava skil fyri metal tónleiki. Eitt prik til tey fanatisku innan alt møguligt, ið ikki ordiliga fanga at her er bara ein háttur at úttrykkja seg, so hví ikki spæla hund við tey? Cannibal Corpse (red.: amerikanskur death metal bólkur) er t.d. ein bólkur, ið er totalt over the top, og teir síggja tað sum list. Men eg haldi eisini teir gera tað fyri at provokera og kanna mørkini.”
Tá eg spyrji um tað eisini er sjálv fasinatiónin av tí ekstrema, ið ger seg galdandi, viðgongur Teitur at tað er tað nokk, og at tað helst eru mong, ið dáma tá metal er ordiliga ekstremt: “Tingini gerast ofta meir og meir ekstrem. Tú kanst blíva við at flyta mørkini. Marilyn Manson og Slipknot vóru t.d. tað villasta og svakasta fyri nøkrum árum síðani, men nú eru teir bara har – tað er blivið mainstream innanfyri metal. Men so eru tað eisini sataniskir bólkar, ið bara fara alt ov langt. Tilbiðja Satan o.s.fr., og hava geitahøvd og blóð á pallinum. Tá hoppi eg av, tá gerst tað ov nógv fyri meg. Tá fer tað forbí provokatión, tá trúgva teir reint faktiskt uppá tað, og tey fólkini eru ikki heilt í ordan. Generelt eru metalheads tó øgiliga líkatil og altíð við uppá at tosa. Vit eru ikki so ógvuslig sum vit kanska síggja út til at vera.”
Konservativt aggressivt?
Tá tú hevur fingist eitt sindur við metal tónleik, og roynt at sett teg inn í ymsu undirsjangrurnar, varnast tú rættiliga skjótt, at umframt áherðsluna á tað brutala og aggressiva, so er metal eisini eyðkent av einum rættiliga ortodoksum hugburði. Metal siðvenjan og viðlíkahaldið av henni hevur serstakliga nógv at siga. Eitt aktuelt dømi kom til sjóndar á nettupp ársins Wacken Metal Battle, tá blaðungu Suðuroyar dreingirnir í Asyllex skuldu spæla, og speakarin gjørdi vart við, at hetjurnar hjá teimum í bólkinum vóru Ozzy Osbourne, Bruce Dickinson og Rob Halford. Gamaní, hesir tríggir eru sangarar í ávíkavist Black Sabbath, Iron Maiden og Judas Priest, ið eru millum mætastu heavy metal bólkar yvirhøvur, so tað er sjálvandi skilligt at man sær upp til teir. Tað fornoktar seg tó heldur ikki, at hesir bólkar løgdu lunnar fyri 30-40 árum síðani (!) At tannáringarnir í Asyllex stíga á pall í 2013, og peika á teir sum sínar hetjur, er í roynd og veru rættiliga hugtakandi. Gamaní hevur Suðuroyggin mangan borið orð fyri at verða eitt sindur av einum 80’ara-tíðarlumma, men eg haldi eisini, at tað sigur nakað um generella hugburðin innan metal.
Til hetta viðmerkir Teitur, at tað eisini er gjøgnumgangandi fyri metal bólkar, ið koma fram og hava ávísa viðgongd, at teir allir vísa aftur á eldru bólkarnar, ið byrjaðu metal; at teir hava eina “respekt fyri tí gamla”, sum hann málber seg.
Er tað so yvirhøvur loyvt at finna uppá nýggjar mátar at gera metal uppá, tá tað siðbundna hevur so nógv at siga? Teitur meinar at tað absolutt er loyvt, men viðgongur eisini, at tað kanska er torførari at finna fólk sum góðtaka tað. Tað finnast bólkar, ið seta ymisk sjangrueyðkenni saman, men hóast teir finna sín egna stíl við hesi tilgongdini, so hava teir kanska eisini torførari við at finna fótafestið, tí fólk dáma ofta eina sjangru og ikki eina aðra. “Man er ofta øgiliga snævurskygdur tá tað kemur til metal. Ella nógv eru. Tey vita væl hvat teimum dámar, men um tey vita, at teimum ikki dámar eina sjangru, so dáma tey hana barasta ikki, og tað eru mong, ið kanska ongantíð geva tí ein kjans.”
Tá eg spyrji um hetta ikki er nokkso konservativt, svarar hann at tað er tað, og leggur afturat at øgiliga nógv hava henda hugburðin. T.d. eru mong, ið dáma norskt black metal, men avnokta black metal úr øðrum londum, tí tað er ikki “true black metal”. Tað skal koma úr Noregi, og skal eisini verða frá rætta tíðarskeiðnum: “Fært tú tónleikin á fløgu, so er tað kanska ov “sellout”, tí tað skal vera eitt gamalt slitið band, ið ljóðar av fananum til, tí so er tað ordiliga gott! Í mínari verð hoyri eg ikki ordiliga tónleik í tí, men tað gera tey, og tey halda, at tað er tað besta nakrantíð, og tað er eisini fínt. Men eg haldi, at tað eru fá, ið eru opinsinnaði tá tað kemur til metal. Eg eri sjálvur ikki so snævurskygdur um tað er hendan ella handan sjangran. Mær dámar eina rúgvu av metal, og verði t.d. argaður fyri at dáma summi ting, men tað er vinarlig happing!” sigur Teitur og smílist.
Subkulturelt tvísemi
Metal er sostatt eyðkent av einum ávísum tvísemi millum lógarbrótandi aggressivititetin og ortodoksu siðvenjuna. Eitt annað tvísemi er tað millum outsider hugburðin og vaksandi talið av metalfjepparum. Í áðurnevnda heimildarfilminum Metal: A Headbanger’s Journey lýsir tónleikarin Rob Zombie metal sum verandi “outsider music”: tónleikur fyri “the weird kids”. Ikki tí tey vilja vera løgin, men tí at tey enda við at verða løgin, tí tey ikki kenna seg aftur í áhugamálum, ið eru vanlig í lokalsamfelagnum. Um okkara leiðir kundu hesi verið at spæla fótbólt ella at rógva kapp. Zombie leggur afturat: “It’s all the weird kids in one place”.
Tað er eitt sindur tað, ið hendir á Wacken festivalinum hvørt ár, tá 80.000 metalfjepparar hittast í einum veldigum metal gildi. So er spurningurin um tey eru farin frá at vera outsidarar til at vera insidarar, men soleiðis er við flestu submentanum: sumt er eitt sindur paradoksalt, og tað nýtist ikki altíð at vera samsvar millum hvussu tú skilur teg og tíni, og hvussu tað í roynd og veru virkar.
Metal er í dag eitt globalt fyribrigdi, við milliónum av metalfjepparum í ikki bara vesturheiminum, men eisini kring allan heim. Lond í miðeystri og arabiska heiminum hava eisini forkunnugar undirgrundspallar innan metal, ið vit framvegis ikki vita tað heilt stóra um. Í hvussu so er ikki so leingi sum vit ikki gáa um øll hesi fólkini, ið eisini eru sjónlig í Føroyum. Eg veit satt at siga ikki, um nøkur onnur tónleikasjangra hevur havt líka nógv momentum í Føroyum seinastu árini. Kanska kontri og dansband, men tað er nú ein heilt onnur søga.
Hvør framtíðin er hjá hesi tónleikasjangru, ið tvíheldur um tað gamla, meðan áherðslan framhaldandi liggur á at bróta mørk, er torført at siga. Teitur E. Fossaberg hevur í hvussu so er góðar vónir fyri metal umhvørvinum í Føroyum, og tað er ein spennandi rættur tey hava í grýtuni við Wacken Metal Battle. Og stóribeiggi í Týsklandi fer so ongan veg við bræði.
Á Wacken Metal Battle 2013 framførdu:
The Happening
Tidal Crush
Synarchy
Reduced To Ash
SIC
Earth Divide
Konqueror
Asyllex
Fá meiri at vita um Wacken Open Air á http://www.wacken.com/


c: text/html

text:
Tađ er av sonnum ein stórur dagur, nú fjórđa brúgvin um Sandá í leygardagin verđur latin upp fyri almennari ferđslu. Brýrnar millum Argir og Havnina hava allar dagar havt stóran týdning. Fyrst og fremst fyri argjafólk og grannar teirra vestanfyri, men eisini fyri havnarfólk, sum hava havt řrindir á Argjum.
Brýrnar umbođa menningina á Argjum. Niđursetumađurin Andrass Mortansson setti sćr fyri at gera brúgv um Sandá stutt eftir, at hann og hansara húski í 1829 hřvdu sett seg niđur í húsunum eftir spitalska hospitaliđ úti í Střđni.
Gangast kundi um Sandá eftir lřgarsteinum niđri viđ fossin í Sandágerđi, men hetta var eitt svikaligt samband. Hjá Andrassi ráddi um altíđ at sleppa um ánna, tí hann skuldi arbeiđa víđahvar. Hann helt tađ vera ov trupult at verđa skjútsađur til Havnar, tá ikki var farandi um ánna.
Hann spurdi tí amtmannin Ferdinand Tillisch um stuđul til at gera brúgv um ánna, men hann svarađi tvřrt nei. Tí fór Andrass undir brúnna fyri egna rokning so tíđliga sum í 1831.
Fyrstur um brúnna
Fyrsta brúgvin varđ lřgd har, sum áin klovnađi um hólmarnar, tí har hevđi hon minstu megina. Viđ stórum gróti lađađi Andrass upp undir báđar áarbakkarnar og nakađ út í ánna. Miđstabbin varđ lađađur á hólmarnar báđar, og trćbrúgv viđ rekkverki lřgd millum stabbarnar.
So mikiđ sterk var brúgvin, og so vćl var arbeiđiđ frágingiđ, at vit framvegis í dag kunna skođa verkiđ hjá Andrassi. Tađ tók Andrassi fýra ár at gera hesa brúgv. Tá hon var liđug í 1835, helt amtmađurin fyri, at nú kundi Andrass taka bummpengar frá řllum teimum, sum um brúnna fóru.
“Nei”, svarađi Andrass, “řll skula sleppa eftir brúnni uttan at gjalda mćr nakađ, men amtmađurin skal vera tann fyrsti at ganga eftir henni. Tann straff skal hann líđa afturfyri, at hann vildi ikki lata mćr styrk. Geriđ so vćl, harri amtmađur!”
Áđrenn hann legđi á brúnna, lat amtmađurin Andrassi 10 ríkisdálar. Í ein stein sunnast í brúnni hevđi Andrass hřgt búmerki sítt AM Arge 1835. Eitt stórt tak var tikiđ, kanska tađ střrsta fyri at gera tađ liviligt á Argjum. Brúgvin var nú tann trygga farleiđin millum Argir og Havnina í nćstan 100 ár.
Stóran týdning fyri Argir
Jákup í Mattalág og ađrir lađađu ađru brúnna millum Argir og Havnina seinast í 1920unum. Hon varđ sett eitt sindur niđari enn fyrsta brúgvin, og tá tann triđja brúgvin varđ stoypt seinast í 1960unum, var hon stađsett um somu leiđ. Hon fer framvegis at verđa brúkt, men sleppur nú undan at leggja rygg til alt trýstiđ.
Argjabrýrnar hava havt stóran týdning fyri argjafólk. Tađ hava tey eisini virt viđ at varđveita týđandi partar av teimum avlřgdu brúnum. Hendan fjórđa brúgvin, sum er nógv tann střrsta – og dýrasta - fer at gera góđan mun, nú fleiri túsund fólk búgva á Argjum. Hesa brúnna hevur Tórshavnar kommuna bygt fyri skattakrónur frá sínum borgarum.
Tađ hevur veriđ ein long tilgongd at fáa brúnna frá hondini. Fyrstu tekningarnar, eg sá, lógu á býráđsborđi fyrst í 2000-árunum. Vit tóku eisini avgerđ um, hvřrja brúgv, vit tá vildu gera, men so fór verkćtlanin til góđkenningar, og tá kom sperđil í.
Síđani hava mangar forđingar og útsetingar veriđ á leiđini. Nú er tann fjórđa brúgvin um Sandá loksins liđug til mikla gleđi fyri tey, sum skula brúka hana í framtíđini.
Jógvan Arge, varaborgarstjóri
---

robotstxt: allowed

filter: keep


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Vetrarfriðing
24.03.2015
Vestmanna Kommuna hevur gjørt avtalu við hagapartarnar Fjallið og Heygahaga Fremru Helvt um friðing av parti av teirra vetrarbiti.
Tá seyðurin fer av bønum í ár, tvs. uml. 15. mai, fer Vestmanna Kommuna undir at vetrarfriða.
Í ár verður byrjað at hegna sambært avtaluni við Fjallshaga, Áðrenn hegnað verður, verður fyribils hegnlinja avsett. Síðani verður á staðnum avgjørt saman við lendiseigarunum, um linjan er í lagi ella skal flytast nakað. Eisini verður avgjørt, hvar smogur ella uppumgongdir verða í hegninum.
Møguliga verður eisini hegnað Inni á Fjørð í ár, men hetta er tengt at, hvussu fíggjarliga støðan verður, og eisini má avtala fáast við Landsverk um, hvussu farið verður tvørtur um landsvegirnar.
Enn manglar avtala at fáast í lag við Neshaga, men vónandi fæst henda í lag um ikki alt ov langa tíð.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Í dag vitjaðu tær fimm Súsanna, Fríðbjørg, Margaret, Katrin og Beinta. Tær ganga á Lærara- og pedagogskúlanum á Frælsinum í Havn.
Í lærugreinini samskifti skulu tær gera eina verkætlanaruppgávu, sum til endans er ein útvarpssending.
Lærarar eru Firouz Gaini, Mikkjal Mikkelsen, Øssur Winthereig, Poul Guttesen og Inger Smærup Sørensen, og Kári Mikkelsen og Eyðun Klakkstein, journalistar, eru vegleiðarar.
Í sendingini, sum skal verða liðug fríggjadagin, skulu tær fimm lýsa barnaútvarpið og hvørt tíðin er farin frá hesum slagi av sendingum.
Spurningarnir til mín vóru:
*Hvat er tað týdningarmiklasta, sum skal til fyri at eitt barnaútvarp veruliga skal fanga barnið?
*Hvat eigur ein so avgjørt at halda seg burtur frá, í barnaútvarpi?
*Hvørji eru tey klassisku mistøkini, ið verða gjørd í samband við barnasendingar?
*Er tíðin ikki farin frá barnaútvarpi, nú børnini hava so nógvar aðrar møguleikar?
*Er tað ikki ein vónleys uppgáva at framleiða barnasendingar í útvarpi, tá so nógvir møguleikar eru, t.d. í sjónvarpi og á netinum?
Mín meining er, at tíðin fer aldri frá barnaútvarpi. Men pallarnir og umhvørvini at gera barnasendingar flyta og skifta, bæði í innihaldi og skapi.
Mest umráðandi eginleikar hjá teim, ið gera barnasendingar eru nærvera, innliving, innlit og yvirskot. Somu ásetingar eru galdandi fyri allar sendingar, haldi eg.
Einki er sum ein sending, ið er av 'puff' slagnum. Ein sending, har verturin projiserar frustrasjónir yvir á meg sum lurtara. Til dømis tá tíðindaupplesarin fyri opnari mikrofon skyldar uppá ein vánaligan printara, blinkandi telduskermar, ella onnur viðurskfiti, sum eru lurtaranum púra óviðkomandi.
Men allar ringast er at liva í einum landi, ella umhvørvi, har kritikkur ikki er til. Tá verður eingin menning og einki perspektiv. Bara rutina og same precedure as last year og í ringasta føri feittutir pedagogfingrar, tá umræður barnasendingar.
Tað er ein ring ringrás, sum í sjálvum sær tekur lívið av barnaútvarpið og øllum útvarpið.
Góða eydnu, tit fimm, og annars øll, ið hava tikið tað stóru uppgávu á seg, sum er at gera barnaútvarp, nú og komandi.


text:
17.7.09
Djóni í Geil á Bukkevald
Sum ein onnur hømilia er Djóni í Geil skræddur upp við rót og koyrdur á Bukkevald í Havn (Myndir: Birgir Kruse)
Úr køksvindeyganum á Tórsbyrgi sæst mangt og hvat millum ár og dag. Við síðuna av gulu affaldsbingjuni, ið ikki júst er ein bráðvøkur sjón, sást um dagarnar nakað heilt nýtt við Nólsoyarfjørð.
Í fjarstøðu tyktist hetta vera ein snøggur sólfangari til heita vatnið á spartanska kampingplássinum, ið so vísiliga er lagt í góða lendið við gamla Bukkevald.
Men komin oman til sjóvarmálan, síggi eg at hetta er eitt gøtuskelti, rivið upp við rót eins og ein hømilia við lívsins alfaraveg. Ein margháttlig sjón. Eitt hitt kendasta navnið í Havn, Djóni í Geil, ið hevur lagt navn til eins kendu og hendingaríku gøtuna í eysturbýnum.
Plagdi at vitja systkinabarnið í niðara enda á gøtuni. Mest spennandi vóru Beatles og Harmony Grass singlepláturnar, sum systurin átti. Get Back og First Time Loving. Og so at ganga gjøgnum hetta sjáldsama kvarterið handan Revagarðarnar, har javnaldrar kendu øll bilmerki og motorsúkklur. Onkur djarvur hevði riðið á rossi og enntá lossað á keinuni í fleiri ár. Ein annar átti luftbyrsu, ið javnan varð roynd á Bukkevald. Ein fremmandur heimur í mínum egna býi. Og eitt sjáldsamt innlit í hvussu stættarmunir kunnu elva til ymsar tilverur, fyri ikki um at tala B36, fótbóltslið smámansins, ið við nøgdsemi savnar og sparir til dagin og vegin.
Og nú er gøtuskeltið komið á gravarbakkan, gamla Bukkevald. Kanska er tað málsliga bendingin á navnaskeltinum, ið onkur hevur ilskast inn á. Hvussu er og ikki, so sigur teldutøka adressukortið hjá kommununi, at gøtan eitir Djóna í Geil gøta. Tað verður ein spennandi mynd, um øll skrottaði navnaskelti í kommununi enda her á gravarbakkanum hjá Bukkevald.
at 8:48 AM
Labels: Tórsbyrgi, Tórshavnar kommuna


text:
Serligu vindviðurskiftini í Porkerishaganum gera, at neyðugt er við framhaldandi vindmátingum í nakrar mánaðar afturat, og tí er neyðugt enn einaferð at útseta freistina at søkja, sum er 15. mars 2018.
Í hesum sambandi verður ein eyka vindmastur sett upp. Hetta fyri at fáa so neyvar vindmátingar sum gjørligt, áðrenn endalig støða verður tikin til staðsetingina av vindmyllulundini.
Tá endalig staðseting er staðfest, verður lýst við nýggjari freist at søkja hjá áhugaðum umsøkjarum.
Nærri kunning um ætlaða útboðið í Porkeri kann fáast við at venda sær til Orku á Umhvørvisstovuni.« Aftur


text:
Open Access – Frí atgongd til alment fíggjaða gransking
Open Access miðar ímóti at økja vitanina um alment fíggjaða gransking í samfelagunum við at veita óavmarkaða og ókeypis atgongd hjá brúkarum til granskingarúrslit.
Nógv lond hava í dag ein politikk, sum ásetir krøv um, at úrslitini av allari alment fíggjaðari gransking skulu kunngerast alment, tað skal vera full Open Access, tó við fyrivarnum fyri, at úrslitini fyrst kunnu kunngerast í viðurkendum tíðarritum o.l.
Í Føroyum hava vit enn ikki ein yvirskipaðan Open Access politikk, men evnið var umrøtt í sambandi við yvirskipaða granskingarpolitikkin. Hetta verður eitt av økjunum, sum ásetingar skulu gerast um, nú politikkurin verður settur í verk.
Hví Open Access?
Stóra framgongdin innan samskiftistøkni, serliga útbreiðsla á alnetinum, hevur latið upp fyri fleiri nýggjum møguleikum til útbreiðslu av vitan og granskingarháttum. Ein betri nýtsla av teimum nýggju møguleikunum fyri spjaðing av vitan millum granskarar, granskingarstovnar og fyritøkur skapar stórar vakstrarmøguleikar bæði innanlands og úti í verð.
Open Access formliga setast í verk í Danmark
Danmark staðfesti í 2007 niðurstøðurnar hjá Europeiska Ráðharraráðnum ”Scientific information in the digital age: access, dissemination and preservation”. Tí setti Ráðið fyri gransking, tøkni og menning eina nevnd, ið skuldi orða eitt uppskot til, hvussu tilmælini frá ráðharraráðnum skuldu setast í verk.
Open Access nevndin almannakunngjørdi eina fyribils frágreiðing í mai í 2010 til hoyring hjá íognarunum. Úrslitið av hoyringini var 42 hoyringssvar og viðfevnt tilfar til frágreiðingina og víðari tilgongdina.
Les hoyringsbrøv og hoyringssvarini her:
• Hoyringsbræv
• Hoyringslisti
• Hoyringssvar
Ummælissvarini avspegla gjøgnumgangandi ein jaligan hugburð til grundreglurnar handan Open Access, men tað komu eisini fleiri kritisk sjónarmið fram. Tey donsku forløgini, sum geva út tíðarrit, vóru serliga ivingarsom, um nú tað bar til at flyta donsk tíðarrit yvir í Open Access. Harumframt bleiv tað í hoyringssvarunum eisini ivi sáddur um fíggjarkarmarnar til íverksetanina av Open Access.
Við støði í teimum innkomnu hoyringssvarunum hevur nevndin sent sína endaligu frágreiðing ”Tilmælir til íverksetan av Open Access í Danmark – Endaliga frágreiðing frá Open Access nevndini” til vitanarráðharran við tilmæli um íverksetan av Open Access í Danmark. Í niðurstøðunum hjá nevndini sæst, at íverksetanin av Open Access í Danmark kann hava stórar fyrimunir við sær.
Frágreiðingin telur 16 tilmælir til framhaldandi arbeiðið við Open Access – tað er metingin hjá nevndini, at besti vegurin at fara er grøn Open Access, tí tað er kostnaðareffektivt.
Endaliga frágreiðingin hjá nevndini kann lesast her:
• Frágreiðingin: 'Anbefalinger til implementering af Open Access i Danmark'
• Frágreiðingin á enskum: Recommendations for implementation of Open Access in Denmark
Framhaldandi arbeiðið
Ráðið fyri Vitan, Tøkni og Menning hevur nú byrjað eitt orðaskifti við útgangsstøði í tilmælunum frá Open Access nevndini. Í hesum samanhanginum verður millum annað hildin ein Open Access-ráðstevna tann 10. juni 2011, har allir høvuðsíognararnir verða bodnir við.
Universitet, granskingarstovnar, forløg, granskarar, granskingarráð, granskingarbókasøvn og fyritøkur hava avgerandi leiklut í at optimera útbreiðsluna av nýggjastu granskingarúrslitunum - tað er nú ein spurningur um, at øll gera sítt til, at Open Access verður íverksett á bestan hátt fyri samfelagið.
Kelda: Forsknings- og Innovationsstyrelsen


text:
Hetta hevði lætt munandi um hjá teimum lesandi
Føroysk lesandi hava ikki somu møguleikar at fyrireika seg til lestrarlívið sum donsku floksfelagar teirra. Orsøkin er tann einfalda, at tað ikki ber til at fáa útflýggjað NemID í Føroyum. – Hetta er ein púra óneyðug og reint teknisk forðing, sum ikki hoyrir heima í einum ríkisfelagsskapi, sigur Sjúrður Skaale, sum tí hevur heitt á stjórnina um at gera neyðugu broytingarnar.
SU. Íbúð. Fartelefonhald. Rejsekort. Innskriving í skúla og ansingarstovn. Á øllum hesum økjum og fleiri við er tað ógjørligt ella munandi truplari at skráseta seg og síni í Danmark, um man ikki hevur atgongd til talgilda samleikaprógvið NemID.
So at siga allur almenni geirin í Danmark og fleiri viðkomandi partar av vinnulívinum eru nevniliga knýttir tætt at NemID-skipanini. Men í flestu førum skalt tú møta upp á einari skrivstovu í Danmark fyri at fáa útflýggjað NemID.
- Hetta ger tað óneyðuga trupult hjá føroyingum at flyta til Danmarkar. Eisini hjá teimum mongu lesandi, sum hvørt ár leita sær til víðari lesnað í Danmark. Hetta er eitt óneyðugt eyka høvuðbrýggj hjá teimum, sum longu hava ovmikið at hugsa um, sigur Sjúrður Skaale, fólkatingslimur fyri Javnaðarflokkin.
Fólkatingslimurin mælir til, at tað skal bera til hjá teimum, sum ynskja tað, at fáa útflýggja NemID hjá eitt nú Ríkisumboðnum.
- Tað eiga ikki at vera slíkar tekniskar forðingar fyri tey, sum ynskja at flyta millum londini í Ríkisfelagsskapinum. Fólkatingið hevur eisini samtykt, at arbeiðast skal fyri at beina burtur júst slíkar forðingar. Stjórnin hevur á fleiri økjum víst, at hon tekur hetta í álvara, og tí vænti eg í grundini eisini, at hetta verður væl móttikið, sigur Sjúrður Skaale.
Í fyrstu atløgu hevur Sjúrður Skaale spurt danska ráðharran á økinum, um stjórnin vil arbeiða fyri hesum, og nær ein loysn kann væntast um so er.
- Hetta hevði lætt munandi um lesandi, sum ynskja at fyrireika sína flyting og greiða viðurskiftini úr Føroyum. Men tað er í grundini viðkomandi hjá flest øllum føroyingum, sum ætla sær at seta búgv í Danmark í styttri ella longri tíðarskeið, sigur Sjúrður Skaale.
Spurningurin hjá fólkatingsliminum er soljóðandi:
Vil ministeren arbejde for, at færinger, som har et praktisk behov for NemID, evt. i forbindelse med forestående studier i Danmark, kan får udleveret dette hos Rigsombuddet eller anden myndighed på Færøerne, og hvornår forventer ministeren i givet fald, at en fjernelse af denne grænsehindring vil være implementeret? Bemærkninger: Skriftlig begrundelse: NemID er en integreret del af mange af de praktiske gøremål, som er forbundet med at etablere sig selv og eventuelle børn i Danmark. NemID er ligeledes en fordel for færinger, som vælger at studere udenfor Rigsfællesskabet, da det dermed bliver markant lettere at kommunikere med bl.a. SU-styrelsen. Spørgeren er dog orienteret om, at det kun i ganske særlige tilfælde er muligt at få udleveret NemID mens man er bosat på Færøerne. Dette er i sagens natur en udfordring for dem, der har et praktisk behov for at bruge systemet, herunder de mange færinger, som hvert år flytter til Danmark i studieøjemed. Spørgeren er ligeledes orienteret om, at kommende færøske studerende i Danmark kan få tildelt et administrativ CPR-nummer, der er en forudsætning for at få udleveret NemID, og at dette CPR-nummer senere kan konverteres til et permanent CPR-nummer.
« aftur


text:
Hví stilli eg upp til løgtingsvalið? - Martin Pauli Jacobsen
21. august 2015
Eg stilli upp til løgtingsvalið fyri Sambandsflokkin. Fylgjandi eru nøkur av teim málum, sum eg vil arbeiða fyri:
1. Nýggja fiskivinnu lóggávu
• Flotin skal minkast so samsvar verður millum fiskanøgd og veiðiorku
• Tilfeingisgjald á alla veiðuna
• Støddin á tilfeingisgjaldinum skal stýra støddina av fiskiflotanum
• Fiskivinnan skal ikki samlast á ov fáar hendur
• Fiskivinnulóggávan eigur at banna “Transfer Pricing” í fiskivinnuni
• Allur fiskur skal tilvirkast í Føroyum - um neyðugt, skal einki blakast fyri borð
Serfrøðingar skulu á hvørjum ári meta um tað er samsvar millum veiðiorku og fiskanøgd. Hetta kann mátast sum eitt miðalvirði yvir til dømis 5 ár. Um veiðuorkan er ov stór, skulu vit beinanvegin minka um veiðiorkuna við at hækka tilfeingisgjaldið.
2. Alivinnan
Alivinnan rindar alt ov lítið fyri síni aliloyvi. Tað er ikki samsvar millum leigu av aliloyvum og avlop.
Vit skulu hava eina lóggávu, ið bannar “Transfer Pricing” í alivinnuni.
3. Bankar
Bankarnir sleppa alt ov lætt at seta prísir og avgjøld, sum teir vilja.
Vit skulu hava eina lóggávu, har vit kunnu regulera prísin á “bankagebyrum” og rentum.
4. Setur og útbúgvingar
Vit skulu fyrireika okkum uppá, at ein stórur partur av útbúgvingunum í framtíðini fara á internetið.
Setrið skal hava pengar til at gera avtalur við universitet runt allan heim so, at føroyingar í nógv størri mun kunnu verða í Føroyum meðan tey útbúgva seg umvegis internetið.
Setrið skal verða staðið, har fólk fara til próvtøku. Setrið skal tí hava nakrar útbúgvingar, ið koyra á vanligan hátt og eina ørgrynnu av útbúgvingum í samarbeiði við univerisitetir uttanlanda, ið koyra via internetið.
5. Skrásett parlag í Føroyum
Samkynt skulu kunna ganga saman í skrásett parlag.
6. Tænastumanna- og politikara pensjón
Landið bindur fyri 4-5 milliardir í pensjón til hesar bólkar. Vit skulu avtaka verandi pensjónsskipan. Tænastumenn og politikarar skulu gjalda pensión til Lív ella Betri pensjón.
7. Pensjónsaldur
Vit mugu taka atlit til, at vit verða alt ov nógv gomul fólk í mun til ung fólk.
Vit mugu tí hækka pensjónsaldurin fyri fólk, ið eru væl fyri.
Vit hava í dag fleiri fólk, ið eru 80 ára gomul og sum enn arbeiða fulla tíð. Hesi fólkini skulu verða okkara vegvísarar.
8. Fólkaskúlar
Vit skulu í nógv størri mun leggja fólkaskúlar saman í størri eindir.
Fólkaskúlin skal innrættast soleiðis at eisini er pláss fyri handaligum arbeiði.
9. “Boligsikring”
Stakir uppihaldarar, ið ikki fáa endarnar at røkka saman, skulu kunna fáa hjálp til húsaleigu.
10. Sjúkrahúsverk Føroya
Vit byrja við at leggja øll sjúkrahúsini saman til eina umsitingarliga eind.
Allar skurðviðgerðir verða í Tórshavn.
Síðan mugu vit rationalisera, so at vit fáa sum mest fyri pengarnar.
11. Føroyskan byggistandard
Ein føroyskan byggistandard, ið definerar, hvussu eitt hús tekniskt skal byggjast, soleiðis at tað er optimalt tiltalað til føroyska veðurlagið.
12. Føroyingar á landi, ið arbeiða uttanlands
Føroyingar á landi skulu hava somu møguleikar viðvíkjandi skatti til at arbeiða í altjóða vinnu sum fólk úr okkara grannalondum hava.
13. Miðnámsskúlar - Internetbreyt
Miðnámsskúlar skulu fyrireika seg uppá, at í framtíðini kunnu øll fak liggja á internetinum.
Vit skulu hava eina breyt har øll undirvísing fer fram via internetið.
Øll fak skulu hava allar fyrilestrar liggjandi á internetinum.
14. Læknaviðtalu á Internetinum
Vit skulu gera tað møguligt so fólk kunnu fara til læknakanning umvegis internetið.
15. Fólk við skerdum førleika
Fólk við skerdan førleika skulu í nógv størri mun út á arbeiðsmarknaðin. Vit skulu við lóg áleggja stovnum og virkjum at taka sín part.
16. Politiskar kanningar
Prísurin skal avtalast, áðrenn politiskar kanningar verða gjørdar.
Landið má ongantíð lata eina kanning, sum tað av Skálafjarðartunnilinum henda aftur. Teir, ið fingu uppgávuna, settu sjálvir tann prís, sum teir vildu og settu sjálvir tímatalið. Vit fingu einki at vita, sum vit ikki vistu frammanundan, og kanningin bleiv ikki brúkt til nakað. Vit fingu einki fyri okkara skattapengar.
17. Innkeyp av løgfrøðiligum og øðrum ráðgevarauppgávum
Tað almenna skal seta allar løgfrøðiligar/ráðgevara uppgávur í útboð, so at tann bíligasti skikkaði fær uppgávuna.
18. Kommunumál
Landið skal taka um endan og leggja kommunur saman, so tað verða 5 kommunur í landinum.
19. Tingarbeiði
Tað eru ongar tekniskar forðingar fyri, at ein tingmaður skal kunna røða og atkvøða í tinginum umvegis internetið. Sjálvandi skulu vit seta í verk hesa tøkni.
Martin Pauli Jacobsen
Valevni Sambandsfloksins til løgtingsvalið
RN
Aftur


text:
Orð: Henry A. Tandberg
Lag: James M. Black
Týtt: Victor Danielsen
1. Á tí stilla, ljósa morgni
og um miðjan arbeiðsdag,
tá ið vermir sól, tá ódnin harðast er,
tá ið nátt er myrk og døpur,
hvørja tíð og hvørt eitt stað,
vil eg lurta, nær ið Harrin kemur her.
Niðurlag: Tí tú kemur, ja, tú kemur,
tekin sýna
komu tína!
Nær er stundin, loysnarstundin;
eg vil lurta, nær ið Harrin kemur her.
2. Fyri mína skuld hann troyttur
gekk um Galileafjøll,
fyri mína skuld um Kedrons løk hann fer,
fyri mína skuld á krossi
hekk hann, tá hann sviku øll –
men nú lurti eg, nær Harrin kemur her.
3. Ikki vildi hann sum kongur
verða krýndur, heiður fá,
heldur doyggja fyri eina falna verð;
men nú situr hann í dýrd og
ljóma Faðir sínum hjá –
og eg lurti, nær ið Harrin kemur her.
4. Ja, hann kemur, sum kann loysa
bond og ugga hjørtu móð,
sum á fólks síns trongd og stríði enda ger;
Jesus kemur – áh, mín sál, er
henda vónin ikki góð!
Jú, eg lurta vil, nær Harrin kemur her.


text:
Langtíðarskaðar
Ítróttarfeløg hava nú møguleikan at tekna seg til eina skipan vit hava í samband við langtíðarskædd ítróttarfólk.
Tvær ferðir ein tíma um vikuna hava vit eitt hold til ítróttarfólk, ið hava brúk fyri málrættaðari uppvenjing aftaná skaðar, sum
oftani hava langa tíð um at koma fyri seg.
Vit tryggja, at hvør einkultur persónur fær fullgóða uppvenjing av sínum skaða.
Hettar gera vit við, at ein fysioterapeutur altíð stendur fyri uppvenjingini, og alla tíðina fylgir við hvussu tað gongur hjá hvørjum einstakum. Somuleiðis hava vit eitt tætt samskiftið
við venjarin hjá viðkomandi.
Ítróttarfólkini nýtast ikki at hava gingið til viðgerðar hjá okkum fyri at koma við í skipanina. Men, innan viðkomandi kann byrja á uppvenjingarholdinum, skulu øll ígjøgnum eina gjølla kanning hjá einum av okkara fysioterapeutum.
Ring fyri at frætta nærri.


text:
23-04-2018
Umboðsmaðurin hevur viðgjørt eina klagu um, at Mentamálaráðið sýtti einum klagara innlit í eina frágreiðing, sum 3 journalistar høvdu sent ráðnum, tá teir klagaðu viðgerðina hjá Kringvarpsstýrinum av einum máli viðvíkjandi kringvarpsstjóranum. Mentamálaráðið metti frágreiðingina vera eitt innanhýsis skjal hjá Kringvarpi Føroya, sum kundi undantakast rættinum til innlit eftir § 7 í innlitslógini. Hetta grundaði ráðið á, at frágreiðingin upprunaliga var at meta sum eitt innanhýsis skjal hjá Kringvarpi Føroya. Mentamálaráðið metti somuleiðis innanhýsis skjøl hjá einum myndugleika varðveita sítt eyðkenni sum innanhýsis, hóast tey verða send einum yvirskipaðum myndugleika í sambandi við eina kæruviðgerð.
Umboðsmaðurin var samdur við Mentamálaráðið í, at frágreiðingin upprunaliga var eitt innanhýsis skjal hjá Kringvarpi Føroya, men tá journalistarnir sendu Mentamálaráðnum frágreiðingina, kundi ikki vera talan um eitt innanhýsis skjal hjá nøkrum myndugleika, sum innlit kundi sýtast í sambært § 7 í innlitslógini. Umboðsmaðurin vísti somuleiðis á, at innanhýsis skjøl í høvuðsheitum bert varðveita sítt eyðkenni sum innanhýsis, tá talan er um kæru av avgerð um at sýta innlit, men ikki tá talan er um kæru av fyrisitingarligum avgerðum sum heild. Umboðsmaðurin heitti á Mentamálaráðið um at taka viðgerðina av innlitsáheitanini uppaftur og lata seg frætta úrslitið av viðgerðini. (LUM 18/00031)
Álitið kann lesast her


text:
Líknandi greinar
Jacob Vestergaard spyr um Dialysusjúklingarnar í suðri
Hetta er eitt sera stórt mál fyri Suðuroynna og hevur eisini verið eitt stórt mál fyri Norðoyggjar í langa tíð og nú er tað gleðiligt hent, at fleiri her í Norðoyggjum hava fingið heimadialysu, tí tað læknafakliga ikki er komi uppá pláss enn, bæði á Klaksvíkar Sjúkrahúsi og á Suðuroyar Sjúkrahúsi. Jacob Vestergaard og Sirið Les meira…
HVÍ GER KVF MUN Á POLITISKUM FLOKKUM?
Opið bræv til Johnny í Grótinum, stjóra í Kringvarpi Føroya Javnaðarflokkurin og Tjóðveldi hava havt sínar landsfundir norðuri í Klaksvík um vikuskiftið, og tað er ikki hissini, sum tíðindatænastan hjá KVF hevur gjørt burturúr. Aftur og aftur hava vit hoyrt, hvussu javnaðarformaðurin er endurgivin beinleiðis úr røðu sínari. Møguliga eru drúgvu røðubitarnir tiknir úr stroymingini? Les meira…
Mikudagin 18. apríl í Havn og hósdagin 19. apríl 2018 í Klaksvík
Lene og Anika frá Kursus Center Struer koma til Føroyar tann 18. og 19. apríl. Tær gleða seg at vitja tær vøkru oyggjarnar og at hitta teir fyrru luttakararnir, og at deila teirra kunnleika. Tær hava góðar royndir, eftir nógv ár við luttakarum, sum tær hava hjálpt til eitt sunnari lív á www.KursusCenterStruer.dk Sjónarmiðið hjá Les meira…


text:
Ynskir tú at betra um trygdina heima, í summarhúsinum ella í bátinum, kunnu vit ráðgeva tær og seta upp eina ÁVARINGARSKIPAN.
Skipanin er tráðleys, hevur eitt snøgt snið og er sera brúkara-vinarlig:
Skipanin, ið vit umboða, er frá Electronics-Line, og kallast iConnect 2-Way. Hon er ætlað privatfólki, og er tí snøgg og løtt at brúka
Stýring frá fartelefonini:
Samband umvegis servara ger tað møguligt hjá brúkarum at fjarstýra ÁVARINGARSKIPANINI umvegis eina APP, ella online.
Vakmyndir á fartelefonina:
Eisini ber til at knýta vakmyndatól at APPini, so tú sært vakmyndina á telefonini.
Fráboðan umvegis sms/teldupost/uppkall:
Um alarmur gongur, kann skipanin senda tær teldupost, sms ella telefon uppkall.
Ver vælkomin at ringja til okkara á +298 606060, ella send ein teldupost til tokni@ansni.fo, og hoyr nærri um ÁVARINGARSKIPAN TIL HEIMIÐ.
Les meira her um iConnect 2-Way ÁVARINGARSKIPANINA.


text:
Marco Polo aftur á goymslu
Tann vælumtøkti kampingbilurin frá Mercedes-Benz, Marco Polo, er nú aftur á goymslu.
Vit hava í hesum umfari fingið tríggjar Marco Polo heim. Bilarnir hava allir tvey setur framman og trý aftan - tvs. pláss til 5 ferðandi. Loft/tak og setur aftan kunnu umgerðast til sovipláss. Harumframt eru allir bilarnir útgjørdur við Sport Pakka Exteriør.
Eisini hava bilarnir eitt nú aut. gear, navigatión, klimaanlegg aftan, 17" Alu. felgur, 360gradir kamera og regnsensorar sum eykaútgerð.
Prísurin á bilunum er ikki endaliga tøkur enn, men hevur tú spurningar um bilin, ella kundi tú hugsað tær at sæð ella roynt ein, ert tú altíð vælkomin at seta teg í samband við sølumenn okkara.
Nýggjastu tíðindi
- Brúktbilaútsøla 1. desember 2016
- Lærling til skrivstovuna 1. desember 2016
- Tórur útlærdur 1. desember 2016
- Dekk- & Plátuverkstaður 1. desember 2016
- WAAG Leigubilar í Miðvági 1. desember 2016
- Gekkabilurin 1. desember 2016
- Hjørtur útlærdur 1. desember 2016
- Gekkabilurin 1. desember 2016
- Lærlingur til goymsluna 1. desember 2016
- WAAG stuðlar Rescue Lív 1. desember 2016
- WAAG í vágunum 1. desember 2016
- Órógv á skipanini 1. desember 2016
- Mitsubishi 100 ár 1. desember 2016
- Gekkabilurin handaður 1. desember 2016
- ASX mest seldi bilur í 2016 1. desember 2016
- Stongt millum jól og nýggjár 1. desember 2016
- Nýggja heimasíðu 1. desember 2016
- Marco Polo aftur á goymslu 1. desember 2016
- Nýtt frá Citroën 1. desember 2016
- Space Star dagførdur 1. desember 2016


text:
Tað ber til at trívast, og vit trívast í 7.d!
Vit trívast í 7.d. Hetta er okkara niðurstøða!! Eftir eina góða viku, har dentur varð lagdur á trivnaðin, endaðu vit við einum myndatúri :)
Týsdagin og mikudagin vóru vit saman við skúlaheilsusystir, har vit m.a. søgdu hvørjum øðrum hvønn týdning vit hava í flokkinum, og hvussu vit síggja hvønn annan. Hetta varð gjørt við fittum orðum s.s. "eg sakni teg, tá tú ikki ert í skúla", "tú ert ein kempari" og "tú hevur eitt fitt smíl, ið smittar" Sjálvsviðringin fekk eitt gott "boost" og hetta smittaði av uppá restuna av vikuni.
Hósdagin vórðu hesu orð skrivaði niður, og hongd uppá veggin í skúlastovuni. (sí. 1. mynd)
Fríggjadagin rundaðu vit trivnaðardagarnar av við einum myndatúri.
Vónandi kemur henda virðingin at síggjast, smitta av og merkjast meiri aftur í okkara "vanligu" skúlatíð, dagligdegi og ikki minst okkara framtíð.
Gott er góðum at tæna :) Vit eru takksom fyri eina góða viku!


text:
Staðsetingarnar av hjartastartarum kring landið finnast á heimasíðuni www.hjartastartari.fo. Fyri kortum tók Arbeiðarafelagið Hæddin, sum búleikast við Heiðavegin, í miðbýnum, avgerð um at fáa til vega ein hjartastartara. Seinasta miðvikudag varð hann hongdur upp við høvuðsinngongdina hjá felagnum, beint yvir av Ráðhúsinum hjá Runavíkar kommunu.
Hetta var um 10-11 tíðina, at hann var hongdur upp á útvegginum. Sólskinssøgan er, at bert fáar tímar seinri var brúk fyri tólinum, og lív varð bjargað. Um hálvgum tvey tíðina sama dagin smellur ein maður um á gonguteiginum nærindis Hæddini, og fólk sum sóu tilburðin vóru skjót í vendingini. Fingu hjartastartaran á staðið, og ein kona, sum dugdi at fáast við tólið, festi tilsetingina á kroppin á lívleysa manninum.
Nú var at bíða eftir boðum frá hjartastartaranum, hann stoytir ikki uttan so at hjartað er steðgað og flákran kennist. Trýst varð á knøttin, startarin stoytti, og maðurin vaknaði við aftur. Hesin varð síðani fluttur á Landssjúkrahúsið við sjúkravogni, ið var skjótur á staðið.
Ein søga sum ger greitt, hvussu ómetaliga týðandi tað kann vera, at hugsa fyribyrgjandi, soleiðis sum Arbeiðarafelagið Hæddin hevur gjørt í hesum førinum.
Stig Davidsen, Hæddin, og brandmajorurin, Sunnleif Højgaard, eru fegnir um at átakið hjá arbeiðarafelagnum kundi vera til hjálpar, nú tørvur var á hesi hjálpini, sum nýfingna tólið kundi veita, í eini ringari støðu, har avleiðingin annars, í versta føri, hevði verið lívlát, um felag og hartil fólk á staðnum ikki vóru so vaks, táið tað veruliga galt.


text:
Tíðindaskriv frá Skála kirkju:
Sunnudagin 6. des. kl. 18.00 verða jólini sungin inn í Skála kirkju. Bæði kendir jólasálmar og nýggir úr sálmabókaískoytinum verða sungnir afturvið góðum tónleiki, sum lokalir tónleikarar taka sær av.
Marin Elisabeth Poulsen hevur jólahugleiðingar.
Hetta er nú 6. árið á rað, at skipað verður fyri hesum tiltaki. Frammanundan hava onnur fólk við tilknýti til bygdina hugleitt um jólaminnir frá aðrari tíð og øðrum mentanum. Marin Elisabeth dugir sera væl at siga frá og hevur ferðast víða, m.a. í Afriku.
Aftaná gudstænastuna verður ein drekkamuður at fáa í Meinigheitshúsinum.


text:
Skaðadjór
Rottur
Mest umráðandi í stríðnum móti rottu, eru tær fráboðanir, ið kommunan fær frá borgarunum. Tí er umráðandi, at tann ið sær rottu ella farvegin eftir rottu, beinanvegin vendir sær til kommununa. Skal rottutýningin eydnast til fulnar, eigur fólk við serkunnleika at skipa fyri.
Lógin áleggur hvørjum einstøkum ognara í mestan mun at avmarka livimøguleikarnar hjá rottu á ogn síni. Hetta merkir millum annað, at grundøki, hús og innleggingar, t.d. kloakk, skulu vera í so góðum standi sum yvirhøvur gjørligt. Harvið minka møguleikarnir hjá rottuni at fáa fastatøkur.
Rottueitur
Er rotta ella illgruni um, at rotta er komin í húsið, kjallara, hjall, neyst o. tíl., so skal ein ringja til Teknisku deild, sum síðani skipar fyri, at rottufangarin kemur og leggur eitur út. Tað er Jógvan Johannesen, sum er rottufangari, og hann er at hitta á tlf. 216488.
Kunna teg nærri um rottutýning í Klaksvíkar kommunu í hesum faldaranum.
Vespur
Kommunan tekur sær av vesputýning, har fráboðarin kann ávísa, hvar býlið er. Harumframt skal eigarin av ognini ella annar heimilaður persónur vera inni, meðan týningin fer fram.
Fráboðanir um vespubýli skulu vendast til Miðlan á telefon 410000 ella sum teldupostur til klaksvik@klaksvik.fo.
Kunna teg nærri um treytir og mannagongdir í samband við vesputýning í hesum faldaranum.


text:
Ein virkisætlan er eftir okkara meting eitt sera hent amboð at nýta hjá øllum fyritøkum - antin tað eru nýggjar ella gamlar, smáar ella stórar.
Ein virkisætlan er eitt skrivligt skjal, ið lýsir, hvat tú ætlar tær við fyritøkuni, og hvussu málini skulu røkkast. Við eini góðari virkisætlan er lættari at hava greiðu á støðuni í fyritøkuni og á marknaðinum – nú og í framtíðini.
Um tú skalt útvega fígging, er tað aloftast ein fyrimunur at gera eina business plan. Tað er ikki er vist, at hon nýtist at vera so nágreinilig sum ein business plan, ið er ætlað til innanhýsis nýtslu.
Vit mæla til, at gjørdur verðu ein stuttur samandráttur, ið lýsir verkætlanina ella fyritøkuna, soleiðis at tað er lætt fáa innlit í, hvat virkisætlanin snýr seg um.
Samandrátturin verður skrivaður til seinast og tekur støði í niðanfyristandandi punktum.
2. Fakta um fyritøku og eigara/r
Fyritøkan:
- navn
- bústaður
- telefon, fax, e-mail, www
- V-tal
- stovningarár
- peningastovnur
Eigari/ar:
- navn
- bústaður
- telefon, fax, e-mail, www
- aldur
- útbúgving
- royndir
3. Hugskotið til fyritøkuna
Ein stutt og nágreinilig lýsing av fyritøkuni, vørum/tænastum, kundum, tørvum og tað serlig við tínari fyritøku, t.e., hvussu og hvønn tørv virksemið skal nøkta
Vit svara spurningum sum:
- hvat slag av virki er hetta?
- hvat skal virki framleiða/selja?
- hvørjir eru kundarnir?
- hvønn tørv vilt tú nøkta hjá teimum? (hugsa um kundan)
- hvat er serstakt við tínari ætlan/vøru/tænastu/fyritøku, (hví skulu kundarnir koma til tín og ikki til kappingarneytarnar)?
Er talan um verandi fyritøku, kann tað vera eitt gott hugskot stutt at lýsa søguna hjá felagnum.
Er talan um nýggja fyritøku ella eina verkætlan, kann tað vera eitt gott hugskot at lýsa, hví tú fert undir virksemið.
Vit lýsa td.:
- nær er felagið byrja
- broytingar gjøgnum tíðina, t.d. kundabólkar, tøkni, vørur og tal av starvsfólkum
- búskaparliga gongdin, serstakliga søla og yvirskot
Málini eru grundarlag undir stýringini í felagnum. Tey skulu lýsa, hvat tú ella fyritøkan hava sett tykkum fyri komandi tíðina, t.d. innan 1 ár, innan 3 ár og innan 10 ár.
Málini eiga at vera realistisk og ítøkilig (kunna mátast).
Dømi um øki:
- søla
- skiftisíkast
- yvirskot
- kundar
- marknaðir
- marknaðarpartar
- vørumenning
Persónligar ressourcir og mál
Tað er aloftast viðkomandi at lýsa persónlig mál og ressourcir, tá talan er um eitt nýtt einstaklingavirki.
Tey viðurskifti, ið kunnu lýsast, eru t.d.:
- hví fari eg undir virksemið (kann eisini lýsast undir “Søga hjá felagnum”)
- faklig vitan (útbúgving og/ella royndir)
- vinnugreinavitan
- vitan um vøru/tænastu
- tíni evni at reka eitt virki (t.d. roknskaparroyndir)
- aðrar royndir, ið tú hevur (t.d. málkunnleiki,....)
- hvat verður tín funktión í felagnum
- hvar kanst tú leita tær eftir hjálp/spyrja (t.d. nevnd, starvsfólk, leiðsla, samstarvsfelagaðar ella ráðgevar av ymsum slagi)
Tað er av alstórum týdningi – fyri fyritøkuna og fyri t.d. lánsveitarar – at gera sær greitt, hvussu støðan er á marknaðinum.
Støðan á marknaðinum lýsir møguleikarnar og hóttanirnar hjá fyritøkuni og er grundarlagið undir møguligum rakstrar- og fíggjarætlanum fyri felagið.
Tey viðurskifti, ið kunnu lýsast, eru t.d.:
Í summum førum kann vera ein fyrimunur stutt at lýsa vinnugreinina, t.d.:
- hvørji viðurskifti eru tað, sum ávirka vinnugreinina í løtuni?
- hvørji viðurskifti væntar tú fara at ávirka ella menna gongdina innan vinnugreinina í framtíðini?
Tá hugsað verður um kappingarneytar, hevur tað sjálvsagt týdning at lýsa teir, ið hava størstan týdning fyri vørur/tænastur, tú ætlar at veita.
- hvørjir eru kappingarneytar?
- hvussu er kappingarstøðan?
- hvussu samanbera kundarnir vørurnar?
- hvørji viðurskifti hava týdning fyri at eydnast, t.d. prísur, góðska, veitingartryggleiki, umdømi?
- hvørjir kappingarneytar kunnu vera í framtíðini?
Tað er avgerandi at fáa innlit í støddina á marknaðinum og í, hvørjir kundabólkarnir eru. Tey viðurskifti, ið tú t.d. kanst lýsa, eru:
- hvussu stórur er marknaðurin á staðnum, í oynni, í landinum (við innfluttum vørum), á útflutningsmarknaðunum?
- hvørjar "kundatypur” eru á marknaðinum?
- hvussu sær framtíðarmarknaðurin út, t.d. marknaðarvøkstur, menning av nýggjum vørum og tøknilig menning?
Strategiin lýsir, hvussu virkið ætlar at røkka teimum ætlaðu málunum. Eitt hent stað at byrja er at gera eina SWOT-greining, t.e. at seta upp: Strengths (styrkir), Weaknesses (veikleikar), Opportuneties (møguleikar) og Threaths (hóttanir). Sum liður í SWOT-greiningini verður núverandi strategi (hugskot og mál) eisini lýst.
Við støði í SWOT-greiningini kann síðan farast víðari til at meta um framtíðar menningina í felagnum.
Tey viðurskifti, ið t.d. kunnu lýsast, eru:
- hvørja støðu kunnu og ynskja vit at hava á marknaðinum?
- hvørjar vørur skulu mennast og avviklast?
- hvørjir marknaðir skulu mennast og avviklast?
- hvørja skiftisrøð (distributiónskanal) skulu vit nýta?
- hvørjar meginreglur skulu vit hava viðv. prísum, dygd og gjaldstreytum?
- skulu vit samstarva við onnur virki í útvegara- ella søluliðnum?
Tað, sum er endamálið her, er at lýsa tær vørur ella tænastur, ið tú ætlar tær at bjóða.
Tey viðurskifti, ið t.d. kunnu lýsast, eru t.d.:
- hvørjar vørur ella tænastur vil eg bjóða?
- tørv, ið vøra/tænasta nøktar (breitt/smalt)?
- keypstíttleiki og livitíð á vøruni/tænastuni?
- navn
- snið
- patent
- hvør er kundabólkurin, ið vit vilja venda okkum til (málbólkur)?
- hvørji eyðkenni hevur málbólkurin?
- hvussu er keypsatburðurin hjá málbólkinum?
- hvat er serligt við mínari vøru í mun til kappingarneytar?
- realistiskt tal av kundum í málbólkinum, ið felagið fær
- miðalnýtsla pr. kunda
- mín marknaðarpartur
- meting av mínum møguleikum á marknaðinum
- hvat kann hótta okkara møguleikar (SWOT)?
Tá prísásetingin fer fram, eru nógv viðurskifti, ið skulu umhugsast.
Á hvønn hátt er skilabest at prísáseta? Skal prísásetingin taka støði í kostnaðum, marknaðinum (kundunum) ella kappingini?
Ella er tað ein samantvinning av hesum viðurskiftum, ið tú skal taka støði í?
Eru lógir ella reglur, ið ávirka prísásetingina?
At taka støðu til:
- er skiftisíkastið nøktandi?
- vinni eg nóg nógv til at dekka kostnaðir og til at hava ein vinning?
- hvussu kann eg rokna út, hvat vøran kostar?
4. Skiftisrøð (distributión)
Skiftisrøðin eru tey millumlið, vøran skal gjøgnum á leiðini frá tær til kundan. Ójavnt er, hvussu hesi viðurskifti eru skipað í teimum ymsu fyritøkunum og vinnugreinunum.
Hesi seinnu árini eru stórar broytingar farnar fram á hesum økinum, og serstakliga í sambandi við teir møguleikar og hóttanir, ið tøknin gevur. Tey viðurskifti, ið t.d. kunnu lýsast, eru:
- veitarir av rávørum og lidnum vørum – innanlands og uttanlands
- hvørjar sølukanalir nýta kappingarneytar?
- er møguleiki at nýta aðrar sølukanalir?
- skal eg nýta tær somu sølukanalirnar ella umhugsa aðrar?
- hvussu stóra avansu leggja sølukanalirnar afturat?
- hvørja tænastu veita tær ymsu sølukanalirnar?
- hvørjar avleiðingar hevur val av skiftisrøð fyri prísleguna og marknaðarføringina?
- gjøgnum hvørja sølukanal røkki eg best málbólkinum (keypsvanar o.t.)?
5. Søla og marknaðarførsla
Áðrenn farið verður undir at marknaðarføra vøruna, er neyðugt at gera tær greitt, hvat tað er, ið tú ynskir at marknaðarføra, og á hvønn hátt.
Vit kunnu skilja ímillum markanðarførslu í breiðum týdningi – t.e. sølufremjing - og sjálva søluna.
Hetta merkir, at tú umhugsar, hvørja støðu, vørurnar og fyritøkan skulu miða ímóti, og síðan ger eina skipaða ætlan fyri, hvussu marknaðarførslan skal fara fram.
Møguleikarnar at marknaðarføra tína vøru eru nærum óteljandi. Tað, sum um ræður, er at nýta hugflogið og at hugsa um, hvussu tú á besta hátt kemur í samband við tínar kundar.
Marknaðarførsla kann býtast sundur í nakrar høvuðsbólkar:
- sýsingar
- sales promotion
- PR
- persónliga sølu
- direct marketing
- on line marketing
Vit mæla til, at tú gert eina ætlan fyri marknaðarførsluna. Í hesi ætlan er neyðugt at taka støðu til, hvussu nógv tú væntar at nýta til sølufremjing, tá tú byrjar virksemið, og hvussu nógv tú væntar at nýta um árið.
Ein møguleiki at skipa ætlanina er at gera á henda hátt:
Vit mæla til, at tú gert eina ætlan fyri, hvussu stóra sølu tú væntar, t.d. fyrsta árið, býtt á vikur/mánaðir, og fyri eitt trý ára skeið. Søluætlanin er grundarlag undir møguligum rakstrarætlanum.
Endamálið við at lýsa fyriskipanina er at fáa eitt innlit í bygnaðarlig viðurskifti í fyritøkuni og í, hvussu gerandisdagurin í fyritøkuni er ella verður.
- ognarviðurskifti
- fyriskipanarligur bygnaður
- samanseting av nevnd
- leiðsluviðurskifti
- starvsfólkaviðurskifti
- peningastovnur
- grannskoðari
- krøv og prísur viðvíkjandi hølum
- neyðug útgerð, innbúgv, akførð
- neyðug goymsla
- bygningar
- kostnaðarviðurskifti
- handilspolitikkir
- prísur, avsláttur, gjaldstreytir, garanti, tænasta, kundaavgreiðsla
- mannagongdir fyri roknskap og fyristing
- dagligar bókingar, mvg-avrokning, senda rokningar út, fylgja upp uppá ikki goldnar rokningar, lønaravrokning, roknskapur fyri ársfjórðing, vørubílegging, skriva brøv til kundar
- sparringspartnarar
9. Menningin av fyritøkuni
Torført kann vera at hugsa 3-4 ár fram, serliga um tað er nýstovna fyritøka. Men vit mæla til, at tú umhugsar framtíðina og t.d. lýsir:
- fyritøkuna um 1 ár? 3 ár?
- vørur og tænastur um 1 ár? 3 ár?
- kundar
- søluinntøku
- yvirskot
Tað er av alstórum týdningi at lýsa virksemið búskaparliga. Hóast tað kann kennast torført at meta um sølu o.a. langt fram í tíðina, mæla vit til, at tú gert eina roynd. Búskaparligar ætlanir fyri inniverandi ella komandi ár kunnu lýsast neyvari, men ætlanir, ið røkka longri fram, eru aloftast ikki eru so detaljeraðar. Dømi um ætlanir:
- rakstur
- fíggjarstøða
- íløgur
- peningastreymur
- gjaldføri
Hvussu stórur er fíggingartørvurin?
Hvussu er lutfallið millum eginfígging og fremmanda fígging?
Um tú skalt hava fremmanda fígging ella stuðul, verður helst kravt, at tú lýsir, hvør annar fíggjar virksemið ella verkætlanina.
12. Vandamál og fyritreytir
Á hvørjum økjum væntar í hjá felagnum, t.d. starvsfólkaútbúgving og tøkni, og hvat kann gerast við tað?
Hvussu viðbreknar eru ætlanirnar, um umstøðurnar broytast?
Dømi um skjøl:
- rakstrarætlanir
- fíggjarstøðuætlan
- gjaldførisætlan
- marknarføringsætlan
- visuelt tilfar


text:
Havnar Svimjifelag hevur 4 kappingarlið. Hesi luttaka á flestu kappingum innanlanda og luttaka eisini í kappingum uttanlanda.
Tað ber ikki til at melda seg til eitt kappingarlið. Venjararnir á kappingarliðunum avgera hvørjir svimjarar eru á liðunum. Sostatt kann ein ikki melda seg til kappingarliðini.
Kappingarliðini eru liðini 1., 2., 3. og 4. lið.
Tá svimjarir í svimjiskúlanum hava svomið við Roynd og/ella Svim-liði verður mett um, nær tey eru klár at koma uppá kappingarlið, har tey byrja á 4. lið. Venjarin hjá 4. liði gevur boð um, nær hetta skal vera. Har venur svimjarin so vanliga í umleið 1 ár, men onkur styttri og onnur longri, tí øll mennast ikki við somu ferð, og er hetta ikki nakað at fella í fátt yvir. Tá svimjarin so er klárur, verður hon/hann fluttur á 3. lið osv. So hvørt økist venjingartíðin, og eisini krøvini til svimjaran.
1. lið, kr. 5.000 um árið (kann gjaldast hálvárliga, kr. 2.500 hvørja ferð)
2. lið, kr. 4.000 um árið (kann gjaldast hálvárliga, kr. 2.000 hvørja ferð)
3. lið, kr. 3.000 um árið (kann gjaldast hálvárliga, kr. 1.500 hvørja ferð)
4. lið, kr. 2.000 um árið (kann gjaldast hálvárliga, kr. 1.000 hvørja ferð).
Havnar Svimjifelag hevur gjørt ein faldara við viðkomandi upplýsingum, sum er hentur hjá foreldrum at lesa. Faldarin kann takast niður her.


text: Áhugaverd grein her á abcnews.go.com, um avbjóðingini hjá foreldrum at finna røttu nøgd av frítíðarvirksemi til børnini. Størsti trupulleiki er eftir øllum at døma, at tað eru foreldur heldur enn børn sum verða stressað og ‘hyper’, av at koyra aftur og fram millum tiltøk, og at børn hjá sovorðnum foreldrum ikki trívast. Men boðskapurin viðvíkjandi børnum er tíbetur meira jaligur, at man ikki nýtist at órógvast, fyrr enn tey byrja at brokka seg um at skula avstað. Og at børn trívast nógv betur við nógvum virksemi, enn við ongum.


text:
Sýra
Ein sýra er eitt mýl ella ein jon, sum kann avgeva eina hydron (H+). Innan fyri sýru/lút-evnafrøði samsvara bæði protonir og hydrogenjonir við H+. Ein sýra hevur eitt pH virði sum er minni enn 7.
Korresponderandi sýru/lútupar[rætta | rætta wikitekst]
Um ein tilvildarlig sýra, S, verður blanda saman við vatn, vil fylgjandi líkavekt innstilla seg:
Sýran S og lúturin B kallast korresponderandi sýru/lútupar. Um vit seta líkavekstlógina upp fyri reaktiónina, fáa vit:
Konstanturin KS kallast styrkiskonstanturin fyri sýruna. Tá KS hevur eitt høgt virði, hevur teljarin á brøkinum eisini eitt høgt virði, sum merkir at sýran fegin vil afgeva sína proton. Tá KS hevur eitt lágt virði, hevur nevnarin á brøkinum eitt høgt virði, sum merkir at sýran ikki vil afgeva sína proton. Sterkar sýrur hava tískil høgt KS-virði, og veikar sýrur hava lágt KS-virði.
Umframt styrkiskonstanin hjá sýrum, verður eisini tosa um ein styrkiseksponent. Styrkiseksponenturin hjá sýrum, pKS, verður defineraður sum minus logaritmuna til styrkiskonstantin hjá sýruni.
pKS = -logKS
Ein sterk sýra hevur eitt lágt pKS-virði, og ein veik sýra hevur eitt høgt pKS-virði. Styrkiskonstanurin og styrkisekponenturin fyri lútum definera vit KB og pKB.


text:
Dánial hugleiðir um Jesus sum ORÐIÐ frá Gudi, ið er vorðið menniskja í Kristi Jesusi, ið tók bústað millum okkara – og um lívið í Jesusi, fyri ein og hvønn, ið setur álit sítt á Hann. (skriftbrot: Jóh. 1, 1-3, 14; Jóh. 5, 19-26; Róm. 10, 1-13). Samtalan við Poul Færø er um, at handfara háttin rætt, sum vit hava fingið frá Gudi sum vápn, mótvegis Satan, heiminum og okkara egna holdi, soleiðis at vit koma væl ígjøgnum hendan heim. Um at loyva Andanum framat og kenna tryggleikan í Kristi Jesusi. At liva eftir vilja Guds – og í kærleika Hansara – føst í trúnni. (skriftbrot: Heb. 2, 14; 1. Pæt. 4, 1-2; Jud. 1, 1-3 og 20-21).
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Tað kennist alt ov langt ímillum at eg stákist í køkinum. Eg má siga sum er, at hesin búkurin onkuntíð fær meg at kenna meg sum eina elli gamla ommu, sum helst bara vil liggja og gera minst møguligt. Náhh, men eg fekk tó tikið meg saman, tá vinkonurnar komu í bindiklubb. Hendan køkan er perfekt til júst tað, tí nógv kann gerast framman undan. So eg bakaði botnarnar og gjørdi budingin kvøldið fyri, og so var bara tað lætta eftir.
Marengsbotnar
4 eggjahvítar
3 dl sukur
1 pk tuc keks við salt
Sjokulátakrem
60 g smør
200 g kókisjokulátu
3 spsk sukur
4 eggjablommur
Ímillum og omaná
1 pk vaniljubuding
500 ml róma
peanuts
2 stk Risa Hraun sjokuláta barr
Arbeiðsháttur
Píska eggjahvítarnar stívar. Koyr síðani sukrið í so við og við ímeðan tú pískar. Hetta skal blíva til eitt tjúkt marengs krem og síðani rørir tú knústu tuc teksirnar spakuliga saman við. Deil hetta í tveir klæddar springformar á áleið 20 cm. Set ovnin á 175 stig og baka mitt í ovninum í 25 minuttir.
Ger budingin sum vegleiðingin sigur á pakkanum og lat hann kølna.
Til sjokulátakremið byrjar tú við at smelta smørið í einari lítlari grýtu. Koyr síðani kókisjokulátuna í saman við og lat hetta smelta saman. Tak grýtuna av plátuni og rør sukrið og eggjablommurnar í við einum pískirísi. Set sjokulátakremið á køl áðrenn tú stoytir tað oman yvir báðar marengsbotnarnar.
Píska nú róman og blanda eitt sindur av honum saman við budinginum. Hetta gevur budinginum ein lekkrari konsistens.
Sker risa hraun sjokulátuna í smáar bitar.
Nú fara vit at leggja køkuna saman – Legg fyrst ein marengsbotn og koyr budingin oman yvir. Stroy eitt sindur av peanuts og risa hraun sjokulátuni omanyvir. Legg nú seinna marengsbotnin omaná. Stroy róman ovast og enda við at stroya restina av risa hraun sjokulátuni og peanuts omaná.
Tips – um tú skalt gera køkuna til bindiklubban, so kanst tú saktans baka marengsbotnarar og gera budingin og sjokulátakremið dagin fyri. So er bara at píska róman, skera sjokulátuna og leggja saman eftir. Soleiðis fer tað ikki við so nógvari tíð.
Hendan køkan smakkar fantastiskt, og hevur júst røttu mongd av øllum, so hon ikki gerst aaaalt ov søt.
M&K


text:
Setrið flutt inn í Sjóvinnuhúsið
Dan Klein --- 04.05.2018 - 09:26
HÁTÍÐARLØTA: Nú komið er á mál við tí partinum av umbyggingini av Sjóvinnuhúsinum í Havn, bjóðar Landsverk sum byggiharri til almenna móttøku í bygninginum í dag klokkan 10.30.
Umbyggingin av tí partinum av Sjóvinnuhúsinum, sum Fróðskaparsetrið skal halda til í, er nú liðug. Tað vil siga onnur, fjórða og fimta hædd, har Deildin fyri Heilsu- og Sjúkrarøktarvísindi og Náttúruvísindadeildin á Fróðskaparsetrinum longu eru fluttar inn.
Umframt skúlastovur og bólkarúm eru skrivstovur, fundarhølir og allir teir fasilitetir nú til staðar, sum skulu til fyri at skapa eitt gott lestrarumhvørvi. Millum annað eisini fyrilestrarsalur og ein matstova.
Almenna móttøkan verður hildin í silo'ini í Sjóvinnuhúsinum í dag fríggjadagin tann 4. mai klokkan 10.30.
Skráin fyri hátíðarløtuna er hendan:
10.30 Móttøkan byrjar
Røðarar undir hátíðarløtuni:
Rigmor Dam, landsstýriskvinna í mentamálum
Annika Olsen, borgarstjóri í Tórshavnar kommunu
Sigurð í Jákupsstovu, rektari á Fróðskaparsetri Føroya
Ewald Kjølbro, stjóri á Landsverki
Ólavur Ellefsen, stýrisformaður á Fróðskaparsetri Føroya
Øll eru hjartaliga vælkomin at síggja nýggju umstøðurnar hjá Setrinum og fáa sær ein góðan kaffimunn.


text:
Nýggja venjingarútgerð
Ven er í ferð við at skifta venjingarútgerðina út.
Vit hava skaffað okkum nýggj rennibond, súkklur, crosstrainer, steppara, og skift flestallar maskinurnar út við Lifefitness maskinur, ið er eitt tað mest brúkta merkið í heiminum, umframt at at vit eru í gongd við at endurnýggja venjingarrúmið niðriundir.
Tað merkir at vit nú bjóða munandi størri úrval av venjingarútgerð, og fleiri venjingarmøgulleikar.
Tó at vit arbeiða, ber væl til at venja, og vilja vit biðja kundar okkara halda okkum tilgóðar møguligt órógv.
Í samband við endurnýggjanina fara vit at koma við onkrum serligum tilboði til limaskap – men visti tú at tú longu nú kann upptjena ókeypis mánaðir, venja heilt fyri so lítið sum kr 100 um tit eru fleiri ið venja saman í tínum húski?
Hygg runt á heimasíðuni at kunna teg um fleiri tilboð.
Vit síggjast í Ven – tað munar!


text:
Filip 2.
Sonur Karl 5. keisara, Filip 2. (21. mai 1527 – 13. september 1598), var føddur í Valladolid í Spania ár 1527. Tá ið Karl skifti ríkið sundur ímillum Filip og farbróðir hansara Ferdinand, fekk Filip valdið yvir Spania, sponsku Niðurlondunum og sponsku hjálondunum í Amerika. Filip var nærlagdur og gudrøkin maður, men hann var eisini trongskygdur og skilti ikki skemt. Nógv av tí, hann setti sær fyri, miseydnaðist, serliga royndirnar at forða fyri, at Niðurlond fingu frælsið, og so royndin at taka Ongland við stóru armaduni. Hann doyði í Madrid í 1598.


text:
Gongur tú í skúlabólki, forskúla ella ert tú farin í skúla? So er Píkasjey heilt víst eitt blað fyri teg.
Í blaðnum kanst tú lesa um ymisk dýr og nógv annað spennandi og stuttligt. Vit práta eisini við børn um ymiskt, sum tey gera. Og so eru søgur, ítriv og nógvar uppgávur bara til tín at hugna tær við.
Í STROK kanst tú lesa um alt frá vinarlagi og kærleika til ítrótt, tíðindi, søgur, kelidjór, plantur, mat, ítriv, og skemtisøgur. Her er pláss fyri øllum, stórum sum smáum: Hvussu verður olja gjørd? Nær verður man forelskaður? Hví geispa vit? Hugskotini eru nógv, og eisini frá tykkum lesarum.
Í fleiri enn 60 ár hevur barnablaðið STROK verið ein góður vinur hjá børnum og ungum – og soleiðis verður eisini í framtíðini!
Mín jólabók 2017 er ein bók við spennandi og stuttligum søgum, flottum tekningum, jólasangi og hugskotum og íblástri til hugnaligar løtur saman í køldu, myrku tíðini upp undir jól. Bókin er býtt upp í 24 partar, so okkurt er at gera hvønn dag upp undir jól.


text:
Tryggir løgfrøðiligir karmar
Keypa tit felags bústað uttan at verða gingin inn í hjúnalag, eru tað ein røð av spurningum sum tit eiga at seta tykkum, t.d.:
- Hvør kann verða búgvandi í húsinum um samlívi ikki heldur?
- Hvussu eri eg stillaður fíggjarliga, um sambúgvin doyr?
Sjálv um slíkir tankar sjálvandi liggja óendaliga fjart í slíkari løtu, tá avgerð er tikin um at flyta saman er tað kortini týdningarmikið frá byrjan at fáa staðfest, hvat skal henda við bústaðnum um tað hendur at samlívi syndrast ella heldur uppat orsaka av ólukku, sum førir til óarbeiðsføri ella deyða.


text:
Beinleiðis: VÍF - KÍF
ítróttur19-03-2017 - 15:45 - Jóanis Albert Nielsen
Sí myndir frá dystinum HER:
Liðugt: VÍF vann 27-24 á KÍF.
Málskjúttar:
VÍF: Filip 10, Áki 5, Julian 3, Agnar 2, Rúni 2, Hanus 1, Bjarti 1, Sjúrður 2 og Rói 1.
KÍF: Andrias 8, Frederik 2, Rógvi 3, Rúni 3, Teitur 2, Fríði 2, Tony 1, Hans Eli 2 og Ási 1.
60. min. Agnar skorar til 26-22. Fríði minkar um munin til 26-23. VÍF skorar til 27-23. Andrias minkar um munin til 27-24.
Á Skála endaði tað 30-30 millum StÍF og Kyndil.
59. min. Rúni skorar fyri VÍF til 24-20. Teitur minkar um munin til 24-21. VÍF tekur time-out. VÍF hevur havt ein spælara ov nógv á vøllinum, men dómarnir hava helst ikki sæð tað. Áki skorar til 25-21. Steðgur í spælinum, Teitur liggur, blóð er á vøllinum, sær út at tað er næsablóð. Andrias minkar um munin til 25-22.
Neistin vann 31-30 á H71.
58. min. Rùni skorar fyri VÍF til 23-20.
57. min. Brotskast til VÍF, FIlip tekur sær av tí, og skorar til 22-19, tað var hansara 10. mál. Brotskast til KÍF, og Filip verður vístur av vøllinum í 2. min. Andrias tekur sær av tí, og minkar um munin til 22-20.
Á Skála er støðan 28-30 millum StÍF og Kyndil, tíðin er 56. min.
56. min. Rógvi verður vístur út í 2. min. og fær tí reytt kort, tað var hansara 3. útvísing.
55. min. Bjarti skorar til 21-18. Andrias minkar um munin til 21-19.
Á Skála er støðan 28-28 millum StÍF og Kyndil, tíðin er 54. min. H71 er á odda 29-27 á Neistanum, tíð er 58. min.
54. min. KÍF tekur time-out. Andrias minkar um munin til 20-18.
53. min. Filip skorar til 19-17, tað var hansara 9. mál. Fríði ger álopsfeil. Áki skorar frá egnari hálvu til 20-17.
52. min. Fríði verður dómdur fyri fet. Rógvi verður vístur av vøllinum í 2. min.
Á Skála er støðan 27-27 millum StÍF og Kyndil, tíðin er 50. min. H71 er á odda 24-22 á Neistanum, tíð er 52. min.
49. min. VÍF tekur time-out.
48. min. So er VÍF aftur á odda, Áki skorar til 18-17.
47. min. Nú er Marcus komin í málið, og ger hann eina góða bjarging. So er aftur javnleikur, Andrias javnar til 17-17.
46. min. Tony minkar um munin til 17-16.
45. min. Rói skorar til 17-15.
44. min. Teitur javnar til 15-15. Julian skorar til 16-15. Brotskast til KÍF, Fríði tekur sær av tí, og aftur bjargar Mladen. KÍF hava brent 3 brotskøst.
43. min. KÍF tekur time-out. Rúni javnar til 14-14. Steðgur í spælinum, Hans Eli hevur fingið ilt. Hans Eli verður hjálptur av vøllinum, og hevur fingið ís á fótin. Agnar skorar til 15-14.
42. min. Brotskast til KÍF, og Hanus verður vístur út í 2. min. Rúni tekur sær av tí, og lobbar bóltin uppum málið.
41. min. Brotskast til VÍF, og bonkurin hjá KÍF fær 2. min. Filip tekur sær av tí, og skorar til 14-13.
40. min. Andrias (KÍF) skorar, men málið verður ikki talt við, tí hann verður dómdur fyri fet. Teitur verður vístur 2. min. av vøllinum.
39. min. Rógvi javnar til 13-13.
38. min. Áki leggur VÍF á odda 12-11. Rógvi javnar til 12-12, og Sámal fær beinleiðis reytt kort. Filip skorar til 13-12.
37. min. Rúni javnar til 11-11.
35. min. Rógvi og Bjarti fáa báðir 2. min. Brotskast til KÍF, Rúni tekur sær av tí, men Í VÍF málinum klárar Mladen at bjarga.
34. min. Andrias minkar um munin til 11-10.
33. min. Agnar brennur eisini ein stóran møguleika. Hanus skorar uppá skjótálop til 11-9.
32. min. Hanus ger álopsfeil. Rúni brennur ein sera stóran møguleika.
31. min. So er seinni hálvleikur settur í gongd, tað er KÍF ið byrjar. Andrias minkar um munin til 10-9.
Hesir byrja inni:
VÍF: Mladen, Áki, Bjarti, Sámal, Julian, Hanus og Filip.
KÍF: Emil, Rúni, Hans Eli, Ási, Andrias og Rógvi.
Hálvleikur: Støðan er 10-8 til VÍF. Hondbóltspælið er ikki nakað at reypa yvir í Vestmanna í dag, liðini byrjaðu sera róliga, men nú móti hálvleikinum bleiv tað betri. VÍF byrjaði betur, men so tók KÍF inná teir aftur, og komu framum 7-8, og tá fekk VÍF aftur vind í seglini og fingu 3 mál áðrenn hálvleik, so støðan er 10-8.
Málskjúttar:
VÍF: Filip 6, Julian 2, Áki 1 og Sjúrður 1.
KÍF: Frederik 3, Hans Eli 1, Rógvi 1, Fríði 1, Rúni 1 og Ási 1.
30. min. Julian skorar uppá skjótálop til 10-8, og Tony verður vístur 2. min. út. Bonkurin hjá KÍF fær gult kort.
29. min. Áki skorar til 9-8.
28. min. Filip javnar til 8-8, tað var hansara 6. mál. Mladen ger eina góða bjarging.
27. min. Frederik skorar til 7-8, og Julian fær gult kort.
24. min. VÍF tekur time-out.
23. min. Filip á stong út.
22. min. Teitur brennur ein stóran møguleika.
21. min. Filip skorar til 7-6, tað var hansara 5. mál. Frederik javnar til 7-7.
19. min. Fríði javnar til 6-6, og er hann eisini tann 6. málskjúttin hjá KÍF í hesum dystinum.
18. min. Sjúrður skorar uppá skjótálop til 6-5.
17. min. Andrias Eriksen brennur ein 100% møguleika.
16. min. KÍF tekur time-out. Brotskast til KÍF, Rúni tekur sær av tí, og skorar til 5-5. Áki ger álopsfeil.
14. min. Frederik skorar, men hann ger fet, so málið telur ikki við. Filip skorar til 5-3. Rógvi minkar um munin til 5-4.
12. min. Ási minkar um munin til 4-3.
11. min. Hans Eli minkar um munin til 3-2. Tað verður spælt væl inn til Sjúrða á strikuni, sum vinnur VÍF brotskast. Filip tekur sær av tí, og skorar til 4-2.
10. min. Tað er ikki nógv tempo í dystinum.
9. min. Sjúrður fær gult kort. Hans Eli ger álopsfeil.
6. min. Mladen ger eina góða bjarging. Frederik minkar um munin til 3-1.
5. min. Filip skorar til 3-0, og Rúni verður vístur av vøllinum í 2. min.
3. min. Eftir eitt langt álop skorar Filip til 2-0.
1. min. So er dysturin settur í gongd, tað er VÍF ið byrjar dystin. Julian skorar fyrsta málið í dystinum, støðan er 1-0.
Hesir byrja inni:
VÍF: Mladen, Sjúrður, Filip, Julian, Áki, Andrias og Rói.
KÍF: Emil, Andrias, Frederik, Tony, Rùni, Hans Eli og Rógvi.
VÍF tekur klokkan 16 móti KÍF í einum dysti sum kann blíva sera avgerðandi um hvør sleppir at spæla FM-finalu. H71 er nummar eitt við 29 stigum, KÍF er nummar tvey við 25 stigum, VÍF er nummar trý við 24 stigum, og Kyndil er nummar fýra við 23 stigum. VÍF hevur spælt ein dyst færri enn hini liðini.
Tað ber til at fylgja dystinum beinleiðis á JN.fo, vit fara at hava beinleiðis tekstafrásøgn.
VÍF: Sámal Joensen, John R. Nielsen, Magnus Muller, Agnar Joensen, Rúni Joensen, Hanus Christophersen, Julian Olsen, Áki Egilsnes, Andrias Eriksen, Jón Muller, Uni H. Petersen, Bjarti Hansen, Mladin Mjerimacka, Sjúrður Olsen, Rói Lamhauge og Filip Jojic.
Bonkur: Ingi Olsen, Hjalmar K. Olsen, Jóngerð M. Nielsen og Jákup Durhuus.
KÍF: Emil Dam, Marcus Møjbjerg, Jann Dávur Dam, Andrias Nielsen, Karstin í Húsinum, Tony Weyhe, Teitur Joensen, Jákup Trygvason, Hjalti H. Matras, Frederik Sørensen, Hans Eli Sigurbjørnson, Rógvi Weyhe, Fríði Weyhe, Rúni Joensen og Ási Dam.
Bonkur: Jeppe Borch, Eddie Joensen, Zeljko Jotic og Magnus D. Jacobsen.
Dómarar: Eyðun Samuelsen og Uni Wardum.


text:
Dagfinn Olsen 11.02.2018 (23:54)
Smyril er tryggur at sigla við
Smyril er tryggur at sigla við.
Tað sigur SSL á síni heimasíðu, eftir at sagt hevur verið, at skipið er um at klovna.
Á tingi er fyrispurningur settur og svaraður um umvælingar, sum verða gjørdar á Smyrli. Í tí sambandi varð sagt, at nakrar rivur, sum verða umvældar, skulu vera orsøk til, at skipið er um at klovna. Hetta hevur kløkkað fleiri ferðafólk, skrivar ssl.fo.
Strandferðslan harmast um, at tílíkt uppáhald verður sett fram á tingi, tí Smyril er tryggur at sigla við, og tær 10-20 sentimetrar longu rivurnar, sum eru funnar, eru og verða umvældar. Arbeiðið verður gjørt undir neyðugum og góðkendum eftirliti, skrivar Strandferðslan á heimasíðu síni.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Til teirra, sum hava lisið tríverkið Myrkursins frumevni, sum Bókadeildin gav út í 2004-05, er hetta nýggja tríverkið hjá Philip Pullman Bókin um Dust…
Ferðin, sum beiggjarnir Ari og Jóni hava vunnið í einum telduspæli, er farin í gongd. Málið er gongustjørnan Kepler 62e, sum er heili 1200 ljósár b…
Norski rithøvundurin, Arne Svingen, er farin undir at skriva bókarøð um heimsins vandamiklasta harkalið. Higartil eru tríggjar bøkur komnar út í røðin…
Tvær upprunaføroyskar bøkur eru komnar út um páskirnar. Tað eru tær báðar Áh Óh - Mánin! eftir Jenny Kjærbo og Eg eri ein prinsessa eftir Elina á Rógv…
Fyrsta ungdómsbókin í ár er ein leikur, sum er bygdur yvir søguna um son Harry Potter, Albus, sum stríðist við byrðarnar av familjusøguni, sum hann on…
Áttanda bókin í Pax-røðini er nú útkomin. Tað eru tey trý Åsa Larsson, Ingela Korsell og Henrik Jonsson, sum samstarva um bøkurnar. Åsa og Ingela s…
02-03-2018
Countrysangarinnan, Dolly Parton, er annað enn bara sangarinna. Hon hevur eisini sett á stovn eitt b…
26-02-2018
Skúlabókavørður, Paulina Slættanes, er hugtikin av nýggju myndabókini um haruungan Nelus, sum Jógvan…
15-12-2017
Klassiska søgan um tarvin Ferdinand, sum ikki vildi berjast, men heldur kenna angan av blómum, er nú…
01-12-2017
Flata kaninin hjá Bárði Oskarsson er ein væl umtókt bók. Higartil finst hon á tíggju málum, og sjálv…
Eg minnist eina rúgvu av bókum og bløðum úr mínum barndómi. Bæði danskar og føroyskar barnabøkur. Tæ…
Fyrst vóru Glæstribøkurnar. Dunnubilla horvin, sum eg “las” fyri lítlu systur míni, sum lá í vøgguni…
Í Míni jólabók 1950 hava hesi skrivað søgur og sangir: Jákup M. Kjeld, Marius Johannesen, Samuel Joh…


text:
Agnar Frederiksen
09.02.2018 - 22:33
Ítróttur > Ítróttur > Flogbóltur
Í morgin er stórur steypadagur hjá flogbóltinum. Báðar hálvfinalurnar hjá bæði monnum og kvinnum, verða leiktar í KÍ-høllini, har tað verður greitt, hvør skal spæla í finalunum í ár.
Av tí at Høllin á Hálsi ikki er til reiðar til ein slíkan dag, verður Kí-høllin nýtt í ár. Fyrr í dag varð serliga taraflex-gólvið lagt á, og tað er gjørt klárt til fýra spennandi hálvfinalur.
Hjá monnum eru tað liðini, ið kappast um fyrsta plássið í Meistaradeildini, ið hittast í fyrru hálvfinaluni. Í hinari hálvfinaluni eru tað besta og næstbesta liðið hjá SÍ, ið skulu dystast á "Seinastu 4" - degnum.
Hjá kvinnum er oddaliðið í Mestaradeildini, Fleyr, favorittur ímóti TB. Í seinna dystinum hittast Mjølnir og Dráttur. Liðini hava spælt tvær ferðir ímóti hvør øðrum í landskappingini í ár. Mjølnir vann 3-0 á heimavølli, og í desember vann Dráttur 3-0 á Giljanesi.
Her er skráin fyri dagin:
13.00 Fleyr - TB (kvinnur)
15.00 Dráttur - Mjølnir (kvinnur)
17.00 ÍF - Mjølnir (menn)
19.00 SÍ b - SÍ a (menn)
Rás 2 sendir úr KÍ-høllini, og Kringvarpið vísir dystirnar.


text:
NordikPensjón
Hvat er NordikPensjón?
NordikPensjón er ein nýggj heildarloysn innan pensjón í Føroyum. BankNordik bjóðar nú ein samlaðan pakka við samansparing og tryggingum, ið tú sum brúkari hevur ávirkan á og kanst seta saman júst eftir tínum ynskjum og til tann tørv tú hevur, tá tú kemur til pensjónsaldurin.
Hvørjar tænastur bjóðar NordikPensjón?
NordikPensjón er ein samlaður pakki við samansparing og tryggingum.
Tryggingar: Bólkalívstrygging, Trygging fyri hættisliga sjúku, Óarbeiðsføristrygging og Restskuldartrygging.
Samansparing: Røkt av tíni pensjónssamansparing, sum verður sett í virðisbrøv fyri at økja um møguleikan fyri størri avkasti.
Hvussu gerist eg kundi í NordikPensjón?
Set teg í samband við tín kundaráðgeva og bílegg ein fund, ella bílegg ein fund her.
Á fundinum ger ráðgevin eina persónliga tørvsgreining við støði í tínari støðu í dag og tekur hædd fyri viðurskiftum sum t.d. aldri, hjúnarstøðu, inntøku og væntaðum pensjónsaldri. Hesi og onnur viðurskifti ávirka hvussu tín pensjón verður samansett, hvussu stórt inngjaldið skal verða, og hvørjar tryggingar vit mæla tær til at tekna. Saman við tær seta vit tín pensjónspakka saman, soleiðis at hann er lagaður til tín tørv og eftir tínum ynskjum.
Hvørjar fyrimunir fái eg sum kundi í NordikPensjón?
Sum kundi í NordikPensjón fært tú fleiri fyrimunir. Tú fært eitt greitt yvirlit í Netbankanum, har allar upplýsingar um tína pensjónssamansparing eru tøkar. Tú fært eina pensjón, sum tú hevur ávirkan á, ein pensjónspakka, ið verður settur saman eftir tínum ynskjum og lagaður til júst tín tørv. Tú fært landsins bíligastu pensjón, og ert tú Nordik360+ ella Nordik360Premium-kundi rindar tú hvørki umsitingargjøld ella handilskostnaðir av tíni pensjónssamansparing.
Eg eri ikki Nordik360+ ella Nordik360Premium-kundi. Hvat kostar NordikPensjón fyri meg?
Prísir og tænastur eru at síggja í galdandi prísbók. Prísbókin er at finna á heimasíðuni - umframt á øllum deildum bankans.
Hvussu nógv spari eg við at verða kundi í NordikPensjón?
Við NordikPensjón rindar tú einki árligt umsitingargjald og ongan handilskostnað, um tú ert Nordik360+ ella Nordik360Premium-kundi. Hjá okkum fer minni peningur til umsiting, harvið fer meira beinleiðis í tína samansparing. Harumframt er tryggingarkostnaðurin 10 % lægri í mun til kostnaðin í dag.
Hvørji viðurskifti verða tikin við í tørvsgreiningina?
Persónliga tørvsgreiningin, ið verður týðandi partur av pensjónsráðgevingini, tekur støði í tíni støðu í dag og tekur m.a. hædd fyri aldri, hjúnastøðu, inntøku, tiltøkupeningi, væntaðum pensjónsaldri og tíni samlaðu fíggjarstøðu. Hesi viðurskifti og onnur ávirka, hvussu tín persónligi pensjónspakki verður settur saman, soleiðis at hann hóskar júst til tín og tey ynski, tú hevur til tína pensjónstilveru.
Hvørjar treytir fylgja við, tá eg havi mína pensjónssamansparing í NordikPensjón?
Peningurin er bundin, til tú nært eftirlønaraldur, og øll inngjøld verða skattað við inngjald. Um tú doyrt, áðrenn peningurin er útgoldin, fellur samansparingin til næsta avvarðandi, um annað ikki er avtalað.
Eg havi í dag mína pensjónssamansparing í Persónligari PensjónsRøkt. Verður henda samansparingin flutt til NordikPensjón?
Ja. Tín samansparing í Persónligari PensjónsRøkt verður sjálvvirkandi flutt til NordikPensjón. Er tú Nordik360+ ella Nordik360Premium-kundi, skal tú ikki longur gjalda árliga umsitingargjaldið ella handilskostnaðir av tíni samansparing.
Hvørjar tryggingar kann eg tekna sum kundi í NordikPensjón?
Við NordikPensjón hevur tú møguleika fyri at tekna eina Bólkalívstrygging, ið kann víðkast til at fevna um Trygging fyri hættisliga sjúku og Óarbeiðsføristrygging. Eisini er møguligt at tekna eina Restskuldartrygging.
Hvør kann tekna Bólkalívstrygging?
Allir persónar, ið ikki eru fyltir 50 ár, kunnu tekna eina Bólkalívstrygging. Fyri at fáa hesa trygging er tað ein treyt, at tú ert arbeiðsfør/ur, frísk/ur og lýkur heilsutreytirnar.
Hvussu tekni eg tryggingarnar?
Tú kanst fylla út eitt tekningarblað, sum liggur á heimasíðuni og lata tínum ráðgeva tað, ella tosa við tín ráðgeva um at tekna lívstryggingar, tá tit halda fund um NordikPensjón. Tað eru tvey ymisk tekningarbløð: eitt fyri Restskuldartrygging og eitt fyri Bólkalívstrygging, har Trygging fyri hættisliga sjúku og Óarbeiðsføristrygging kunnu veljast sum ískoyti. Í sambandi við at tú teknar tryggingarnar, verður tú eisini biðin um at útfylla eina heilsuváttan og møguliga onnur oyðubløð.
Hvør fær peningin, ið eg havi spart saman í NordikPensjón, um eg doyggi áðrenn pensjónsaldur?
Um tú doyrt, áðrenn tú hevur fingið útgoldið peningin, sum tú hevur spart saman í NordikPensjón, verður hann útgoldin til næstu avvarðandi, um ikki onnur avtala er gjørd. Næstu avvarðandi eru í nevndu raðfylgju:
- Hjúnafelagi
- Lívsarvingar
- Arvingar sambært testamenti
- Arvingar sambært lógini
Um tú ynskir at gera aðra avtalu, kann hetta gerast skriftliga á fundi við tínum kundaráðgeva.
Hvør fær peningin frá Bólkalívstryggingini, um eg doyggi í tryggingartíðini?
Lívstryggingin verður útgoldin til tíni næstu avvarðandi, um tú doyrt í tryggingartíðini, um ikki onnur avtala er gjørd. Næstu avvarðandi eru í nevndu raðfylgju:
- Hjúnafelagi
- Lívsarvingar
- Arvingar sambært testamenti
- Arvingar sambært lógini
Um tú ynskir at gera aðra avtalu, kann hetta gerast við at fylla út oyðublaðið "Broyting av tilskilan" og lata tínum kundaráðgeva tað. Kundaráðgevin sendir síðani oyðublaðið til tryggingarveitaran LÍV.
Hvør fær peningin frá Restskuldartryggingini, um eg doyggi í tryggingartíðini?
Tryggingarupphæddin verður goldin inn á tína skuld í BankNordik, um tú doyrt í tryggingartíðini. Er tryggingarupphæddin hægri enn skuldin, verður avlopið goldið beinleiðis til næsta avvarðandi, um ikki onnur avtala er gjørd. Næstu avvarðandi eru í nevndu raðfylgju:
- Hjúnafelagi
- Lívsarvingar
- Arvingar sambært testamenti
- Arvingar sambært lógini
Um tú ynskir at gera aðra avtalu, kann hetta gerast við at fylla út oyðublaðið "Broyting av tilskilan" og lata tínum kundaráðgeva tað. Kundaráðgevin sendir síðani oyðublaðið til tryggingarveitaran LÍV.
Kann eg fáa samansparingina í NordikPensjón útgoldna í úrtíð?
Tað veldst um, hvat slag av pensjónssamansparing tú hevur. Um talan er um privata samansparing, ið er inngoldin áðrenn 2014, er møguligt at velja at fáa samansparingina útgoldna í úrtíð. Um talan er um samansparing, ið er inngoldin eftir 2014, er peningurin sum útgangsstøði bundin til pensjónsaldur, men við eini læknaváttan og/ella góðkenning frá TAKS er ein møguleiki fyri at fáa samansparingina útgoldna í úrtíð.
Kann eg sjálv/-ur vera við til at avgera, hvørji virðisbrøv samansparingin verður sett í?
Um tú velur at seta sína samansparing í NordikPensjón, gert tú eina fulltrúaravtalu um, at íløguserfrøðingar í BankNordik seta tín pening í virðisbrøv og hava støðugt eftirlit við og røkta tínar íløgur, í samsvari við tín persónliga váðaprofil. Á henda hátt stendur tín pensjónssamansparing altíð har, sum bankin metir, at hon hevur bestu møguleikar fyri at geva tær eitt størri avkast. Hetta merkir samstundis, at tú ikki hevur ávirkan á samansetingina á virðisbrøvum.
Kann eg siga upp avtaluna, um eg ynski tað?
Tú kanst til eina hvørja tíð siga teg úr NordikPensjón uttan freist. Vanligu prísir bankans fyri tínar tryggingar eru galdandi frá tí degi, tá uppsøgnin fær gildi. Prísir bankans eru at finna í teirri til eina hvørja tíð galdandi prísbók, ið er at finna á heimasíðuni – umframt á øllum deildum bankans.
Um eg havi eina Restskuldartrygging og havi goldið mítt lán niður, fellur Restskuldartryggingin so burtur?
Nei, eingin trygging fellur burtur sjálvvirkandi. Men tú kanst altíð siga hana upp.


text:
Útflutningsinnheinting
At nýta útflutningsinnheinting sum gjaldshátt merkir, at bankin hjá keypara ikki kann útflýggja keypara skjølini, ið geva atgongd til vørurnar, fyrr enn keypari hevur goldið.
Fyrimunir við útflutningsinnheinting
Sum útflytari av vørum kann títt virki fáa fleiri fyrimunir við at nýta útflutningsinnheinting.
- Skjølini, ið geva atgongd til vørurnar, vera ikki útflýggjað, fyrr enn keypari hevur goldið ella góðkent ein veksil
- BankNordik fylgir upp umvegis bankan hjá keypara, um upphæddin ikki verður goldin
- Tað er smidligari at nýta innheinting enn remburs
Soleiðis virkar útflutningsinnheinting
Sum útflytari er tað tú, ið skalt byrja innheintingarhandilin eftir avtalu við keypara. Tá tú hevur sent vøruna, letur tú tey avtalaðu skjølini inn, saman við eini útfyltari innheintingaráheitan til BankNordik. Vit senda síðani skjølini til bankan hjá keypara. Keypari fær atgongd til skjølini, tá hann rindar gjaldið ella góðkennir veksil.
Váðar við at nýta útflutningsinnheinting
Sambært altjóða innheintingarreglunum hevur BankNordik ikki ábyrgdina av, um vørurnar eru sum avtalað, ella um skjølini eru sonn ella røtt. Sum meginregla fær keypari ikki atgongd til vørurnar uttan røttu skjølini, men um vørurnar eru sendar beinleiðis til keypara, fær keypari vanliga vørurnar útflýggjaðar uttan skjøl. Tí er tað eitt gott hugskot at senda vørurnar umvegis ein farmasendara.


text:
Leifur Tróndarson (Leifur á Trøð) (1901 – 1980) Leifur var ein av synunum hjá navnframu kvæðakempuni Tróndi á Trøð í Skálavík. Fleiri av børnunum hjá Tróndi tóku við kvæðamentanini, sum var so livandi í húsinum, og hava borið hana víðari – og fleiri teirra eru umboðað í bandasavninum.
Leifur var lærari ymsastaðni í Føroyum og í Skálavík frá 1943-1969. Hann var deknur í Skálavíkar kirkju og limur og formaður í kirkjuráðnum. Umframt kvøðing hevði hann stóran áhuga fyri tónleiki sum heild, og hann hevur gjørt sangløg til onkrar føroyskar yrkingar. Hansara ansur fyri tí tónleikaliga í kvæðum og dansi kemur týðiliga fram í hugleiðingum hansara um kvøðing hjá pápanum og um, hvussu dansurin broyttist við tíðini og kanska gerst meira einsháttaður:
“Ein kann kjakast um, hvat ið er rætt. Men tá ið eg nú lurti eftir útvarpi, so eru tað fleiri sum kvøða uppi í. Tað vísir seg at vera kvæðir sum øll duga, og tey kvøða sama nótan, noyaktiga. Tá eg beri saman við tað, eg hoyrdi pápan kvøða, so dámar mær ikki. Tá virkar tað keðiligt, í staðin fyri stimulerandi” (Traðarbókin s.26 og 27)
Áhugavert fyri kvøðarar í dag er kanska at hoyra metingina hjá Leifi av, hvussu nógv skal til áðrenn dansurin av sonnum kann sigast at ganga væl.
“Tað kemur ikki gongd á dansin, fyrr enn ein hevur kvøðið nakað nógv ørindir. Tá fyrstani kemur dansurin í fasta legu, fasta rútmu. Kanska út móti 50 ørindum, viðhvørt. Tað kemur ann uppá hvussu dansifólkið er, tí tá mann hevur kvøðið leingi, tá merkir mann, at tað eru virkningar av hvørjum ørindi. Tað fer út í hvønn krók. Eingin merkir tað so væl, sum kvæðarin, Tí er tað, at eitt langt kvæði er betri enn eitt stutt” (Traðarbókin s.28)
Nógv tilfar er í bandasavninum eftir Leif Tróndarson, í fleiri førum eru teir fleiri brøður á somu upptøku.
Kelda:
- Eyðun Andreassen: Traðarbókin, Forlagið Tungulist, 1999


text:
Birgitta Hylin (1915-1998) var svenskur týðari, songkvinna og tónaskald.
Í 1973 setti hon saman við øðrum á stovn Samfundet Sverige-Färöarna og var forkvinna fyrstu tíggju árini.
Birgitta hevði serligan áhuga í skjaldrum og savnaði nógv tilfar í Føroyum frá 1968 til 1975. Hon skrivaði grein um føroysk skjaldur “Skjaldur – En studie över barnvisan och barnramsan på Färöarna” í Fra Færøerne / Úr Føroyum, VI, 1971. Bókin Trumm Trumm Tralalei – Skjalur, (Bókadeild Føroya Lærarafelags), kom út í 1984 og var eitt lítið úrval úr tí, sum Birgitta Hylin tá hevði savnað av skjaldrum.
Birgitta týddi eisini nógv úr føroyskum til svenskt, eitt nú Feðgar á ferð eftir Heðin Brú. Saman við Ebbu Lindberg gav Birgitta út føroyska-svenska orðabók í 1984.
Keldur:
- Marianne Clausen, Skjaldur, rímur og ramsur - Faroese Skjaldur and Rhymes. Stiðin, 2012
- In.fo (20.07.2015). Tíðindaskriv frá landsbóksasavninum.


text:
Ikki søkt um loyvi og skíta á kravboð
Dan Klein --- 28.01.2018 - 09:15
Perlur: Tummas Justinussen hevur ikki søkt um loyvi til hetta virksemi, og fær heldur einki loyvi frá kommununi. Byggisamtyktin loyvir hesum ikki. Eigarin av hølunum hevur fingið boð um hetta...Oyggjatíðindi 1. november 2006:
Í blaðnum skrivaðu vit soleiðis: - Í Runavíkar Kommunu verður ikki loyvi givið til at hava bilverkstað. Áhugaði eru beind á Lambareið ella yvir á Rituvíksháls.
Í telduposti, hava vit hava spurt borgarstjóran í Runavík, Hans Jákup Lamuagus:
Kann kommunan Upplýsa, nær Tummas Justinussen, hevur fingið loyvi at hava dekksentur í kjallaranum hjá Jónsvein Knudsen á havnaøkinum?
Sambært borgarunum í Runavík, so telur tað sera nógv fyri loyvi hjá Dekksentrinum, at eigarin, Tummas Justinussen er systkinabarn við formannin í teknisku nevnd, Regin Olsen.
Tá ið blaðið var farið til prentingar á middegi hósdagin, kom teldupostur frá borgarstjóranum. Her skrivar borgarstjórin. at Tummas Justinussen ikki hevur søkt um loyvi, og vildi heldur ikki fingið loyvi at hava eitt dekksentur á havnalagnum. Hóast borgarstjórin sigur, at eigarin hevur fingið boðini, so vóru stórar maskinur í fer við at asfaltera økið hósdagin.
Seinnapartin leygardagin vóru tær stóru asfaltmaskinurnar ikki at síggja, men har var framvegis aktivitetur í Dekksentrinum, hóast borgarstjórin segði soleiðis:
»Tummas Justinussen hevur ikki søkt um loyvi til hetta virksemi, og fær heldur einki loyvi frá kommununi. Byggisam-tyktin loyvir hesum ikki. Eigarin av hølunum hevur fingið boð um hetta...«
Sambært myndunum, Oyggjatíðindi tók seinnapartin leygardagin, vóru eingi tekin um, at Tummas Justinussen, hevur minstu virðing fyri boðunum frá Runavíkar kommunu um at pakka frekleikan niður í pappeskjur og flyta virksemi.
Jónsvein Knudsen, lokalur Bør Børson, eigur bygningin, men respekterar heldur ikki avgerðina hjá kommununi, skilst.
Tummas Justinussen er systkinabarn við formannin í teknisku nevnd, Regin Olsen, sum. var farið eftir bókini, skuldi havt steðgað virkseminum.
Men tað gjørdi hann ikki.Við til hesa avdúking hoyrir, at eigarin av bygninginum. Jónsvein Knudsen og fyrrverandi borgarstjórin, Rodmundur Nielsen, hanga saman á sama flugupappíri, og tað telur ikki so heilt lítið tá umræður at fáa sømdir á røttum staði.
Teir hava báðir keypt seg inn í Klaksvíkar- og Runavíkar Timburhandil, og sum Oyggjatíðindi hevur avdúkað, kann hetta samband vera heilt gott fyri handilsligum vinningi. Segði nakar, at ein tænasta er eina aðra verd. Tað ger tað ikki verri hjá Nielsen og Knudsen, at borgarstjórin, Hans Jákup Lamhauge, nú eisini situr í bygginevndini fyri nýggja skúlan. Tað ger tað ómøguligt at koma afturumaftur eftir skeivum og ella ólógligum mannagongdum. Soleiðis hevur eftirlitið sett seg sjálvan út av spælinum.
Vit hava - í longu viðgerðini av kommunum, roynt at fingið viðmerking frá kommunala eftirlitinum hjá politistinum í landsstýrinum, men eisini hann hevur stungið høvdið í sandin og heilan í spritt.
----
Seinni eydnaðist tað kortini kommununi, at loyva hesum virkseminum á havnaøkinum. Kommunan flutti bara markið fyri havnaøkið longur oman, og soleiðis fær ávíst fólkaslag serligar sømdir, meðan Einglapressan fekk munnin fullan av halt-kjaft bommum. Hetta varð longu avdúkað í 2006.


text:
100 ára hátíðarhald fyri valrætti til kvinnur og ognarleys/
Leygardagin 30.apríl verður 100 ára hátíðarhald fyri valrætti til kvinnur og ognarleys í Norðurlandahúsinum. Hátíðarhaldið er ókeypis, og øll eru vælkomin.
Skráin í Norðulandahúsinum er henda:
14.00: Marna Jacobsen, forkvinna í Demokratia bjóðar vælkomin
14.10: Tað frættist nú og fregnast. Sissal Grækarisdóttir Magnussen syngur
14.15: Fyrilestur við H.A. Sølvará
14.40: Lea Kampmann spælir 2 løg
14.50: Ritt Bjerregaard 1. Innslag
15.00: Steðgur
15.15: Sofaprát við Katrini Kallsberg, Eyðgunn Samuelsen og Sonju L. Jógvansdóttur. Moderator Sissal Kampmann
15.40: Guðrið Hansdóttir spælir 2 løg
15.55: Fyrilestur við Beintu í Jákupsstovu
16.20: Sjónleikur við Sóley Danielsen og Katrini V. S. Mortensen
16.35: Lea Kampmann spælir 2 løg
16.45: Steðgur
17.00: Ritt Bjerregaard 2. innslag
17.15: Guðrið Hansdóttir spælir 2 løg
17.30: Pallborðskjak við limum úr politisku ungmannafeløgunum. Orðstýrari, Katrin Petersen


text:
Maðurin sum rýmdi úr Mjørkadali er ikki afturfunnin enn
20-04-2017 - 07:21 - Jóanis Nielsen
Maðurin sum rýmdi úr arrestini í Mjørkadali kl. 17.15 í gjárkvøldið er ikki afturfunnin enn, tað sigur løgreglan, tó er húgvan, sum maðurin var í funnin.
Í morgun verður aftur farið at leita, tá vera bjargingarfeløgini í Kollafirði og Havn við í leitingini.
Maðurin er 37 ára gamal, hann er uml. 190 cm høgur og skallutur.Tá hann rýmdi var hann í eini svartari fleece-troyggju/jakka og svørtum buksum.
Løgreglan hevur telefon-nr. 351448.


text:
« Aftur til yvirlit
OPEN MIC/OPEN STAGE, GESTIR JASMIN
Mikudagin 28. februar verður Open Mic/Open Stage í Reinsarínum. Gestir hetta kvøldið eru JASMIN. Eftir teirra framførslu er pallurin opin, og møguleiki er hjá fólki, ið hava okkurt at framføra at gera tað.
Vinnarin av Sement kappingini í 2017, JASMIN, hava júst útgivið teirra fyrsta talgilda staklag og sjónband, Baby Blue. Tey, ið manna bólkin eru; Jasmin Mote ið syngur, Vinjar Egilsnes Petersen á ljóðborði, Bergur Fonsdal Johannesen á bassi og Jósef Magni Heinesen á trummum.
Tiltakið er fyri øll tey, ið vilja sleppa at frambera fyri øðrum. Hetta er fyri eitt nú sangskrivarar, yrkjarar, søgu sigarar og skemtarar til at framføra egið tilfar, nýtt eins væl og gamalt. Tiltakið er ætlað at vera ein kreativur verkstaður, har høvi er til at royna nýggj hugskot í einum umhvørvi saman við samhugaðum listafólki.
Skráin er hendan:
19:30 – Tilmelding
20:00 – 20:30: JASMIN
20:30 – 20:45: MonkeyRat Duo
21:00 – 22:30: Open Stage/Open Mic
Tiltakið er ókeypis og øll eru vælkomin, eisini tey, ið bara vilja lurta og hyggja.
Stuðlað tiltakinum hava Føroysk Tónaskøld og Okkara.


text:
Verkætlanin Staðanøvn í Sunda kommunu
Síðan við staðanøvnum er óvirkin í løtuni, arbeitt verður við síðuni.
Í 2013 samtyktið býráðið at játta pening til at savna saman staðanøvn í Sunda kommunu.
Kommunan er víð í vavi og hevur heilar 11 bygdir, so arbeiðið at savna saman staðarnøvnini hevur verið rættiliga umfatandi. Ábyrgdarpersónar vórðu valdir fyri allar bygdir. Fyrsta stigið var at gera ein felags leist fyri skrásetingrarbeiðið.
Arbeiðið við at skráseta staðanøvn hevur drúgva søgu. Í bygdum hava fólk skrivað niður staðanøvn, og í summumførum vóru punkt sett við hond á kort fyri at vísa, hvat staðanavnið sipar til. Ein grund er tí løgd fyri hesari verkætlan.
Fyri at fáa eina skipan, sum er so brúkaravinarlig sum gjørligt, varð avgjørt at skráseta nøvnini í eitt teldutøkt kort, sum síðan verður tøkt á heimasíðuni. Á heimasíðuni kann ein lætt fáa yvirlit, leita í ymsu bygdunum og finna slóðir til nakrar av gomlu bygdagøtunum í kommununi.
Endamálið við verkætlanin er at varðveita gamla mentanararvin við staðanøvnum. Í dagsins samfelag verða fleiri av staðanøvnini sera lítið brúkt, og vandin er tí stórur fyri, at hesi nøvn hvørva. Við hesi verkætlan hava vit skrásett og harvið varðveitt fleiri enn 5000 nøvn, umframt nakrar bygdagøtur.
Verkætlanin er tó bara byrjanin. Nú er grundarlagið lagt fyri, at enn fleiri nøvn verða varðveitt.
Vit hava í trý ár eftir besta førimuni skrásett øll nøvn av týdningi, men eru vit fullgreið yvir, at hetta er eitt livandi savn, sum kemur at vaksa og tillagast sum frá líður.
Tað er Sunda kommuna, sum hevur ábyrgd av verkætlanini og hevur samskipanina um hendi.
Hevur tú viðmerkingar ella veit um okkurt navn, sum ikki er við í hesum savni, ert tú hjartaliga væl komin at seta teg í samband við Sunda kommunu. Best er, um viðmerkingar verða sendar kommununi skrivligt.
Søgulig kunning um bygdir og upplýsingar um ábyrgdarpersónarnar í verkætlanini , sum varð almannakunngjørd 20.apríl 2016, kunnu lesast her:
Hósvík
Streymnes, Hvalvík, Nesvík
Saksun
Langasandur
Haldórsvík
Tjørnuvík
Oyri og Oyrarbakki
Norðskáli
Gjógv


text:
Orð: Thomas B. Barratt
Lag: Adam Geibel
Týtt: Jákup Olsen
1. Golgata sigur so bjartur man lýsa,
har Jesus deyður hekk krossinum á,
tá alt var fullgjørt, Guds vreiði at stilla –
syndari, syng, tú vart loystur tá!
Vunnin er sigurin, vikin er náttin,
Jesus, hann breyt deyðans leinkjur og mátt,
krossurin tómur, hin krossfesti livir
við Harrans høgru í Himli hátt.
Niðurlag:
Jesus úr Nasaret enn man bjóða
trygd og hvíld fyri sálina móða;
kom nú í dag, far í hansara flokk!
Sigur og deyði hans er tær nokk.
2. Bløðandi sár enn hann bindur og grøðir,
djúpt falnar sálir enn reisa hann vil;
hvør tann, sum til hann í trúnni vil koma,
finnur ta hvíld, ið hann treingir til.
Tíðin umskiftist, og tímarnir svinna,
ættarlið fara sum fossandi flóð;
enn er Immanuel, enn er hans ríki,
frelsa fæst enn við hans dýra blóð.
3. Kongarnir stórir hans rødd mugu lýða.
Heimurin Anda hans kenna skal fá;
heidningaflokkar til náði hans leita,
vantrúnnar bondum at loysast frá.
Einglarnir gleða seg yvir hans frelsu,
blóðkeyptar sálir hans prís syngja her;
upp frá teim frelstu á jørðini ljóðar;
Harrin Jehova, hann stórur er.